Selepas Gugur Julai Lalu, Syatilla Melvin Hamil Anak Kedua

Selepas keguguran hingga mengalami pendarahan teruk pada Julai lalu, pelakon Syatilla Melvin mengumumkan perkhabarkan gembira apabila dia kini sedang hamil anak kedua.

Menerusi Instagram, Syatilla kongsikan berita gembira itu bersama gambar imbasan bayi yang dilakukannya.

Syatilla turut meluahkan rasa syukur dan memberitahu ada hikmah mengapa dia mengalami keguguran sebelum ini. Katanya lagi, berita kehamilannya itu merupakan hadiah hari kelahiran paling bermakna buat suaminya, Shaheizy Sam.

Alhamdulillah tak putus rezeki allah bagi.ada hikmah bulan lepas tilla gugoq sebab mungkin allah nk bgi birthday present kt baby besaq ni?besday besday laki ku??sama2 doakan kami supaya baby ni sihat sampai keluaq tgok donia nnti.amin ya rab? #sumpahtakkomplotdengankakipaq

A post shared by  S Y A T I L L A M E L V I N (@samtilla) on Sep 3, 2018 at 8:56pm PDT

Rata-rata peminat mengucapkant tahniah kepada Syatilla dan suami, serta mendoakan agar kandungannya dalam keadaan baik dan sihat sentiasa.

Sebelum ini, pelakon Syatilla Melvin meluahkan rasa kecewa apabila hasrat untuk menimang cahaya mata kedua tidak kesampaian apabila dia mengalami keguguran. Syatilla yang ketika itu hamil enam minggu mengalami pendarahan yang teruk selepas melakukan kerja rumah.


"Ganti Teruslah Janna Nick Dengan Jihan Muse"

Bagi yang menonton Melodi minggu lalu, pasti tahu Jihan Muse tampil menggantikan Janna Nick bersama Ajak Shiro. Ramai memuji gaya santai dan bersahaja Jihan menggendalikan program itu sampai minta gantikan terus Janna.

Menerusi Instagram, Jihan berkongsi gambar tolong mengacarakan program itu minggu lalu. Ramai mengatakan gandingan Jihan dan Ajak agak serasi berbanding Janna yang dikatakan gedik dan suka menjerit.

Nampaknya ramai meminta produksi Melodi untuk kekalkan Jihan sebagai host kerana gelegatnya yang tidak ‘fake’ dan kelakar. Ada juga yang mengaku sudah lama tidak menonton program itu sejak Janna menjadi host.

Apapun tidak dinafikan bakat Jihan mengacara memang tiada bandingannya, mungkin juga kerana sudah terbiasa. Mungkin Janna boleh menuntu ilmu mengacara majlis dengan Jihan selepas ini. (rtky/w)


Elfira Loy Enggan Tunggu Lama, Mahu Cepat Bernikah

Tidak mahu peristiwa pahit putus tunang sebelum ini berulang, Elfira Loy dikatakan tidak mahu bertunang terlalu lama dan merancang bakal bernikah dengan pasangannya, Faris Khairol Anuar Januari tahun depan.

Menurut portal Astro Gempak, Faris yang juga Pengurus Besar syarikat telekomunikasi juga dikhabarkan baru sahaja putus cinta pada tahun ini sebelum bertemu dengan Elfira sebagai pengganti Ramadhan lalu.

Difahamkan juga pasangan ini sebenarnya baru sahaja berkenalan beberapa bulan namun mengambil keputusan untuk terus bertunang. Mungkin juga mereka punya persamaan dengan sejarah hitam masing-masing.

Sebelum ini Elfira pernah bertunang dengan Sufian Suhaimi di majlis yang cukup besar-besaran namun putus tunang Febuari lalu. Perpisahan tersebut juga mencetuskan perbalahan diantara ibu bapa Elfira dan Sufian. (rtky/w)


“Saya Tak Bercinta Dengan Ismail Izzani, Bukan Taste Saya”

Gara-gara memuat naik foto penyanyi Ismail Izzani bersama teman baiknya pelakon Zarina Anjoulie di Instagram, pelakon Fathia Latiff dikaitkan pula dengan dakwaan mengatakan dia menjalin hubungan dengan penyanyi remaja itu.

Bagaimanapun, Fathia menafikan dakwaan tersebut dan menjelaskan sebab sebenar mengapa dia memuat naik gambar kontroversi itu di akaun Instagramnya.

“Saya tidak berkawan mahupun bercinta dengan penyanyi Ismail Izzani seperti digosipkan itu. Saya kenal Ismail pun hanya menerusi Zarina yang memang berkawan dengannya. Saya memang berkawan baik dengan Zarina dan memuat naik foto terbabit di laman instagram kerana permintaan Zarina sendiri.

“Zarina meminta bantuan saya memuat naik foto itu kerana mahu mencari Ismail yang tidak membayar bil hotel bersama seorang temannya sebelum ini. Saya tidak menyangka akhirnya nama saya pula dikaitkan ada hubungan dengan Ismail,” katanya kepada Harian Metro.

Menurut Fathia lagi, dia tidak akan berkawan dengan budak mentah dan penyanyi yang popular menerusi lagu Luar Biasa itu juga tidak memenuhi ciri-ciri teman lelaki idamannya.

“Kalau saya mahu mencari pengganti sekali pun, saya tidak akan berkawan dengan budak mentah seperti Ismail,” ujarnya lagi.

Tidak mahu terus dikaitkan dengan Ismail, Fathia meminta untuk bertanyakan kepada Zarina sendiri mengenai foto mesra tular itu serta tentang apa yang berlaku antara beliau dan Ismail.


“Sudah Move On Tapi Memori Tak Boleh Dipadam”

Jika sebelum ini ada pihak yang kurang senang dengan tindakannya yang memuat naik gambar kenangan bekas suaminya bersama anak-anak di media sosial, baru-baru ini bekas isteri pemuzik Ude Wahid iaitu Intan Saleh meminta agar kehidupan yang dilaluinya ketika ini tidak dipersoal.

Menerusi Instagram, Intan memberitahu dia sudah meneruskan kehidupan baru namun mengakui tidak boleh melupakan kenangan yang pernah dibina bersama lelaki itu.

Moveon atau tidak, tak perlu dipersoalkan.. Moveon tu melangkah maju.. Bukan melupakan?.. Memory xleh Nak delete weiii?…gnitezzzz kesayangan ? . Bmshawl by @bawalmalas ? Code latifa @anasism + mattness @anasism #IwearANAS ?

A post shared by  doubleA? (@__iiiintan.saleh) on Aug 30, 2018 at 10:00am PDT

Tulis Intan lagi, move on atau tidak, tak perlu dipersoal. Move on baginya bermaksud melangkah maju dan bukannya perlu melupakan.

Bagaimanapun, kepsyen tersebut menjadi perhatian ramai dan ramai berpendapat Intan tidak sepatutnya meluahkan perkara itu di media sosial kerana ianya boleh menimbulkan salah faham.

Dalam pada itu, netizen juga turut mendoakan agar Intan bertemu pengganti dan dijodohkan dengan lelaki yang lebih baik.

Ude dan Intan berkahwin pada 1 Mac 2013 dan disahkan bercerai talak satu pada 22 Mac lalu. Mereka dikurniakan dua orang anak iaitu Arish Muqri, 3, serta Ariq Muqri berusia setahun.


Baru Tayang 4 Hari, Munafik Kaut RM21.6 Juta!

Bukan main rancak lagi nampaknya persaingan di antara filem tempatan buat masa sekarang. Baru saja berkongsi berita gembira bersama pengikutnya di laman Instagram, Syamsul Yusof menyatakan bahawa kini kutipan tiket Munafik 2 sudah pun mencapai RM21.6 juta.

Lebih mengejutkan, jumlah tersebut berjaya dikumpul hanya dalam 4 hari tayangan sekaligus memecahkan rekod kutipan hujung minggu tertinggi di Malaysia. Sama ada filem ini mampu menangani jumlah kutipan Hantu Kak Limah masih belum diketahui.

Namun jika dilihat secara lebih mendalam, dua filem yang berjaya mendapat kutipan tinggi ini adalah filem yang mempunyai peminat tetap melalui filem-filem terdahulu. Peminat yang setia yang mengharapkan jalan cerita lebih mantap dan ingin mengetahui konflik seterusnya yang terjadi mungkin antara faktor mendorong penonton ke pawagam.

Rata-rata komen yang dikongsikan oleh Syamsul di Instagram adalah komen positif. Tidak dinafikan Hantu Kak Limah dan juga Munafik 2 ini turut mendapat pandangan berbeza penonton namun jumlahnya adalah sangat sedikit dan minoriti saja. Selera lain-lain, bukan? Apa pun, tahniah buat industri perfileman tanah air. (rtky/s)


Zarina Anjoulie Masih Bertudung, Dakwa Itu Gambar Lama

Baru-baru ini, kecoh mengenai gambar pelakon Zarina Anjoulie yang tidak bertudung dan berpakaian jarang, berpelukan bersama penyanyi Ismail Izzani di kelab.

Susulan itu, penyanyi Ismail Izzani melalui pengurusnya memohon maaf dan turut merasa kesal dengan apa yang terjadi. Bagaimanapun, Zarina tampil menegaskan dia masih lagi bertudung dan mendakwa itu adalah gambar lama yang sengaja dimuat naik oleh Fathia Latiff untuk ‘membahan’ dirinya.

“Saya dan Fathia memang berkawan rapat sejak dahulu dan orang tak faham tentang hubungan kami. Kena ‘bahan’ dalam IG tu perkara biasalah sebab dia pun buat benda yang sama sampaikan mengeluarkan semula gambar saya tak bertudung.

“Orang terus anggap saya nak buka tudung dan sebagainya pada hal itu adalah cara kami bergurau dan bersahabat. Sebab itu kalau tak kenal kami berdua tak payah nak komen lebih sangat,” katanya kepada Utusan Online.

Gambar tular itu dimuat naik oleh Fathia pada 31 Ogos lalu dan ada netizen mendakwa ia diambil di sebuah kelab pada malam ambang sambutan kemerdekaan. Ada yang berpendapat, jika ianya gambar lama, Ismail Izzani yang berusia 18 tahun pasti dibawah umur dan tidak dibenarkan masuk ke pusat hiburan.

Menurut Zarina lagi, ianya bukan isu yang harus diperbesarkan. Katanya, ada yang mungkin salah faham dan ada pula yang sengaja mencari salah untuk memperlihatkan keburukan dirinya.

Setakat ini, Ismail Izzani tidak dapat dihubungi untuk membuat kenyataan mengenai perkara itu dengan pihak media.


Sufian Suhaimi Bawa Diri Ke Indonesia?

Walaupun ikatan pertunangan mereka putus, penyanyi Sufian Suhaimi mengakui tidak bermusuhan dengan bekas tunangnya, pelakon Elfira Loy. Menurut Sufian lagi, apa saja yang dilakukan oleh Elfira tidak lagi menjadi kepentingan buat dirinya.

“Saya anggap kami masih berkawan, cuma tidak ada sebab untuk kami saling berhubung. Bukan maksud kami bermusuhan, tetapi masing-masing sudah ‘move on’ antara satu sama lain.

“Bagi saya apa saja yang dilakukan oleh dia, sudah tidak ada kepentingan bagi saya untuk mengambil tahu. Cukuplah jika kami mendoakan kebahagiaan masing-masing. Saya mendoakan kebahagiaannya,” ujarnya kepada Astro Gempak.

Dalam pada itu, Sufian memberitahu sekarang merupakan masa yang tepat untuk dirinya berhijrah dari Malaysia dan melebarkan sayap ke Indonesia. Katanya, keputusan itu bukan untuk mengubat rasa kecewa, tetapi untuk kariernya.

“Semua penyanyi mesti ada mempunyai harapan untuk mengintai pasaran negara seberang. Sebelum semua perkara ini terjadi pun, saya sudah lama menanam impian itu.

“Melihatkan apa berlaku sekarang, saya rasa melebarkan sayap ke Indonesia adalah perkara yang tepat untuk dilakukan buat masa ini, bagi mengembangkan lagi bakat saya. Keputusan ini bukan saja untuk ‘meratapi perasaan’ tetapi dijadikan sebagai satu platform untuk menjadi manusia lebih berjaya,” katanya.

Sebelum ini, Sufian mengikat tali pertunangan dengan Elfira pada Oktober tahun lalu namun hubungan mereka putus pada Febuari lalu. Nampaknya, masing-masing sudah move on, harap netizen pun boleh move on dari kisah putus tunang mereka.


Elfira Loy Pilih Pengurus Besar Sebagai Bakal Suami

Semalam, berita pertunangan pelakon Elfira Loy mengejutkan banyak pihak dan peminat. Mana tidaknya, isu putus tunangnya dengan penyanyi Sufian Suhaimi masih lagi menjadi buah mulut orang ramai.

Menurut sumber yang berkata kepada BH Online, majlis merisik dan bertunang itu dilakukan secara tertutup di kediaman Elfira di Alam Damai dan hanya dihadiri oleh keluarga serta teman rapat. Sumber turut mendedahkan, pasangan itu bakal mendirikan rumah tangga tahun hadapan, namun masih belum menetapkan tarikhnya lagi.

Jejaka yang berjaya mencuri hati Elfira itu dikenali sebagai Muhammad Faris Khairol Anuar yang bertugas sebagai Pengurus Besar di sebuah syarikat telekomunikasi terkemuka di ibu kota.

Dalam pada itu, Elfira yang dihubungi enggan mengulas mengenai perkara tersebut. Bagaimanapun, Elfira memberi bayangan dirinya kini sedang bahagia apabila dia memuat naik gambar hati menerusi Insta Story.

Terdahulu, hubungan Elfira bersama jejaka itu menjadi perhatian ramai apabila dia memuat naik gambar bersama seorang lelaki pada awal Ogos lalu. Rata-rata peminatnya membuat andaian bahawa Elfia sedang dilamun cinta.


Hantu Kak Limah Kaut RM35 Juta, Hampir 3 Juta Penonton

Fenomena filem Hantu Kak Limah nampaknya tidak dapat dihentikan dan kini sudah pun mengaut RM35 juta sepanjang tayangan dan mencatatkan lebih 2.7 juta penonton secara kesuluruhan. Malah sehingga kini, filem berkenaan masih lagi ditayangkan di pawagam Malaysia, Brunei dan Singapura

Jumlah kutipan terkini itu dikongsikan oleh pihak Astro Shaw di laman Instagram mereka dan nampaknya peminat masih tidak henti-henti mengucapkan punchline filem berkenaan di ruangan komen.

Jumlah RM35 juta untuk perfileman tanah air untuk zaman sekarang adalah satu jumlah yang cukup memberangsangkan dan memberi harapan untuk filem-filem lain untuk memenangi hati penonton selepas ini.

Sama ada selepas ini pengarah filem tersebut iaitu Mamat Khalid akan hadir dengan filem terbaru di dalam francais yang sama, masihlah tidak diketahui. Apa yang pasti, Ropie yang memegang watak Nayan dalam filem tersebut berjaya menjadi ingatan penonton. (rtky/s)


Lavida Coin: DSV Mahu Bincang Dengan Bank Negara

Jika sebelum ini Bank Negara Malaysia (BNM) pernah mengeluarkan kenyataan agar berhati-hati dengan kehadiran matawang kripto, Datuk Seri Vida turut terkena tempias kerana Lavida Coin di bawah kendaliannya.

Malah dia turut berhasrat untuk memberikan matawang tersebut sebagai ganti kepada Aishah yang menjuarai Gegar Vaganza musim keempat kerana Aishah mendakwa barang kemas yang dihadiahkan oleh DSV adalah palsu.

Ditambah lagi dengan kenyataan yang dikeluarkan BNM, DSV baru-baru ini telah mengeluarkan kenyataan rasmi berhubung status matawang kripto miliknya – Lavida Coin.

“Merujuk kepada laporan media/akhbar berkaitan LaVida Coin (LVC), saya ingin menjelaskan bahawa LVC bukanlah satu skim cepat kaya atau skim pelaburan tetapi ianya berkaitan urusniaga matawang krypto yang diwujudkan berdasarkan pengalaman saya mendapat pulangan yang baik daripada urusniaga matawang tersebut,” katanya.

Selain itu Vida turut menjelaskan bahawa dia akan turut sama memberi kerjasama serta mendapatkan nasihat dan panduan daripada pihak berkuasa agar apa yang dilakukannya selari dengan dengan keperluan undang-undang.

“Pihak LVC akan mengambil tindakan wajar dan drastik dengan mengadakan perbincangan dengan pihak SC dan BNM minggu hadapan sebagaimana yang diperlukan bagi memastikan urusniaga LVC menepati kehendak pihak berkuasa dan kepentingan mereka yang terlibat dilindungi,” jelasnya lagi. (rtky/s)


Jatuh Sakit, Peminat Spekulasi Fazura Hamil

Hampir setahun mendirikan rumah tangga pasti ramai menantikan Fattzura junior. Terbaru Fazura tiba-tiba jatuh sakit dan dimasukkan ke hospital, ramai membuat spekulasi pelakon itu kini sudah hamil.

Menerusi Instagram, Fazura ada berkongsikan gambarnya bermalam di hospital sambil ditemani suami, Fattah Amin. Biarpun kepsyen tidak panjang lebar, ramai mengandaikan pasangan itu bakal menimang cahaya mata.

Dalam masa yang sama, Fattah juga berkongsi Instastory menemani isterinya di hospital berserta kepsyen memberitahu isterinya baik-baik saja. Ramai membanjiri ruangan komen mengucapkan tahniah buat pasangan itu.

Setakat ini difahamkan Fazura masih di hospital dan tidak mengulas lanjut mengenai dakwaan beliau hamil. Kalau benar apa salahnya, ramai dah yang menunggu ini, semoga cepat sembuh ya Fazura! (rtky/w)


"Semoga Bahagia Sampai Syurga, Elfira"

Baru lalui episod perpisahan, Sufian Suhaimi tidak mengetahui bekas tunangnya, Elfira Loy selamat mengikat talli pertunangan dengan anak datuk semalam. Pun begitu, Sufian mendoakan agar pasangan itu bahagia sampai syurga.

“Saya tidak tahu, terima kasih tentang info itu. Saya ucapkan tahniah. Semoga bahagia sampai syurga,” ucapnya ringkas kepada m Star Online mengenai berita pertunangan Elfira semalam.

Menurut laporan, Elfira dan jejaka yang dikenali sebagai Faris telah selamat bertunang di kediaman gadis itu di Alam Damai secara tertutup. Majlis pertunangan ringkas itu hanya dihadiri kenalan rapat.

Difahamkan Faris yang juga anak kepada seorang ahli perniagaan yang kini bekerja di syarikat bapanya, baru berkenalan beberapa bulan dengan Elfira. Namun membuat keputusan untuk bertunang terus.

Sebelum ini, Sufian mengikat tali pertunangan dengan Elfira pada Oktober tahun lalu secara besar-besaran namun hubungan itu terputus pada Febuari lalu. Syabas Sufian kerana sudah move on, siap ucapkan tahniah lagi kepada Elfira! (rtky/w)


Ibu Doa Ismail Izzani Sentiasa Ingati Tuhan

Hangat dengan kontroversi berpelukkan dengan pelakon Zarina Anjoulie, ibu Ismail Izzani, Datin Suliza Salam memberitahu anaknya seorang budak yang baik dan berdoa agar Ismail selalu mengigati Allah.

“Biarlah kita bersangka baik dengan semua orang. Bagi saya, Ismail anak yang baik dan mudah berkawan dengan sesiapa sahaja. Bukan mudah apabila menjadi artis yang dikenali ramai kerana saya pernah melaluinya”

“Banyak perkara yang perlu dikorbankan. Saya selalu berdoa memohon dia dijauhi perkara negatif dan selalu ingat Allah. Ketika isu foto itu hangat diperkatakan, saya berada di Jakarta dan hanya pulang ke tanah air hari ini”

Jelas Suliza, ketika isu berkenaan hangat diperkatakan, Ismail ada menghubunginya menjelaskan perkara yang terjadi serta memohon maaf. Pun begitu Suliza ingin bertemu empat mata dengan anaknya terlebih dulu.

“Dia ada menghubungi saya untuk meminta maaf, tetapi saya tidak bercakap banyak. Rasanya lebih baik kami bertemu dan bersemuka untuk mendapatkan penjelasan lanjut,” jelasnya kepada Berita Harian Online.

Terdahulu Ismail menerusi pengurusnya, memohon maaf diatas kontroversi beliau memeluk Zarina ketika berhibur di kelab malam baru-baru ini. Semoga Ismail mengambil pengajaran dengan apa yang berlaku. (rtky/w)


Elfira Loy Selamat Bertunang Dengan Anak Datuk?

Selepas beberapa minggu spekulasi mengatakan Elfira Loy kini sudah mempunyai kekasih baru, sekeping gambar tersebar menunjukkan selebriti itu kini sudah bertunang.

Menurut sumber yang berkata kepada Astro Gempak hari ini, pasangan itu memilih untuk mengadakan majlis pertunangan secara tertutup.

“Mereka dah selamat merisik dan bertunang sebentar tadi. Hanya keluarga dan rakan terdekat sahaja dijemput. Majlis ini dirahsiakan daripada umum.

“Tidak silap saya perkenalan mereka bermula pada Ramadan lalu, tak sangka mereka mengambil masa yang cepat untuk bertunang.

“Faris kini bekerja di syarikat bapanya yang merupakan seorang usahawan bergelar Datuk,” katanya.


“Memang Ada Risiko Tapi Takkan Nak Gugurkan Pula”

Baru bersalin dan kini nampaknya isteri Datuk Seri Bung Moktar Radin iaitu Zizie Ezette disahkan hamil seorang lagi anak, Namun menurut Zizie, dia mengakui bimbang dan takut melalui detik melahirkan bayi secara pembedahan sekali lagi.

BACA: 9 Bulan Lepas Lahir Anak Kembar, Zizie Ezette Umum Hamil Lagi

“Saya sentiasa mahukan anak lagi tapi saya tidak jangkakan ia terlalu awal. Ia hanya lima bulan selepas bersalin dengan pembedahan. Bimbang, takut semua ada, yerlah perut nak kena potong lagi, tapi pakar memberitahu saya selamat untuk mengandung kembali,” katanya di Instagram.

Tambannya usia kandungan kini sudah memasuki tiga bulan dan dalam masa yang sama turut bersedia selain turut mendapatkan nasihat doktor pakar.

“Betul memang ada risiko tapi tak kan nak gugurkan pula bila doktor cakap okey untuk mengandung lagi. Jadi kita harap dan doakan yang terbaik sahaja,” kongsinya lagi.

Zizie pada 29 Disember tahun lalu selamat melahirkan anak kembar yang diberi nama Aadam Zac Izette dan Aaleph Zeke Izette menerusi pembedahan. Selain itu, pasangan yang mendirikan rumahtangga pada 2009 ini turut mempunyai dua anak angkat Naila Nurjenna, 3, dan Aaric Zayn Izette, setahun. (rtky/s)


Gambar Peluk Zarina Tersebar, Ismail Izzani Mohon Maaf

Gara-gara gambar berpelukan bersama Zarina Anjoulie baru-baru ini, penyanyi Ismail Izzani melalui pengurusnya menyatakan bahawa dia memohon maaf di atas perkara tersebut selain turut kesal dengan apa yang terjadi.

“Secara jujurnya, Ismail sudah pun memohon maaf kepada pihak pengurusan dan juga kepada Mama dan keluarganya. Beliau kesal dan Insyaallah kami akan sentiasa berada di sisi beliau untuk terus memberi sokongan dari segala aspek. Lagi-lagi pada waktu sukar seperti begini,” ujar pengurus Ismail kepada mStar Online.

Bagi yang ketinggalan mengikuti perkembangan kejadian ini, semuanya bermula apabila Fathia memuatnaik gambar berpelukan berkenaan di laman Instagram. Bagaimanapun pelakon wanita berkenaan kemudiannya memadam kembali gambar tersebut selepas Zarina menjadi mangsa kecaman dalam gambar tersebut.

Apa pun, semoga masing-masing dapat melalui fasa ini dengan tenang. Benda sudah jadi, semoga jadi pengajaran di masa hadapan. Harapnya ini bukan gimik untuk keluar lagu baru ya? (rtky/s)


“Jozan Kena Ubah Cara, Lebih Beradab Dengar Tazkirah”

Siapa yang tidak sukakan jenaka bukan? Namun dalam masa yang sama, sesuatu perkara pasti ada batasnya dan baru-baru ini, seorang penceramah muda iaitu Da’i Wan telah menegur gandingan Jozan yang didakwa tidak menghormati PU Azman ketika rancangan itu sedang berbicara tentang ilmu agama dan tazkirah.

Melalui teguran yang disampaikan melalui laman sosial tersebut, Da’i Wan menjelaskan bahawa Jozan tidak menghormati suasana ketika ilmu disampaikan di dalam program berkenaan. Namun dia percaya bahawa kekuatan Johan dan juga Zizan Razak itu mampu membuahkan sesuatu yang lebih baik.

“Untuk sekian kali ini bantu sampaikan teguran untuk ubah cara pengelolaan Jozan lebih menjaga adab ketika ilmu disampaikan. Saya tahu kemampuan kalian Jozan banyak pengalaman, kalian boleh hasilkan yang terbaik”

“Tunjukkan lawak yang pengajar manusia menjadi lebih bernilai tinggi pada adab dan ilmu. Kita suka pada jenaka tapi penuh kesopanan dan kalaupun ada jenaka masih tahu menghormati,” kongsinya lagi.

Selain memuji usaha penyiar program berkenaan, rata-rata warga laman sosial yang lain setuju dengan apa yang diperkatakan oleh Da’i tersebut. (rtky/s)


Bank Negara Umum Lavida Coin Haram

Baru-baru ini kecoh seketika dunia hiburan apabila Datuk Seri Vida mengumumkan bahawa dia mahu menukarkan hadiah kemenangan buat Aishah yang berjaya menjuarai Gegar Vaganza musim keempat setelah Aisha mendakwa hadiah barang kemas yang diterimanya adalah palsu.

Dalam kenyatannya sebelum ini, DSV mahu menawarkan pemulangan semula barangan tersebut dengan matawang kripto, Lavida Coin. Namun Bank Negara Malaysia (BNM) menyenaraikan pengendali mata wang kripto, VI Profit Galaxy (DSV Cryptoclub & LUX Galaxies) ke dalam senarai Amaran Pengguna Kewangan.

Senarai tersebut menghimpunkan syarikat dan laman web yang tidak dibenarkan atau diluluskan di bawah undang-undang dan peraturan yang ditadbir oleh BNM.

Senarai berkenaan tidak menyeluruh dan hanya berfungsi sebagai panduan kepada orang awam berdasarkan maklumat dan pertanyaan yang diterima oleh BNM. Setakat ini sebanyak 423 syarikat telah disenaraikan.

BNM tidak mengiktiraf wang kripto sebagai sah untuk diperlakukan, namun tidak melarang pelaburan mata wang kripto buat masa ini dan membiarkan pasaran yang menentukannya.

Malah Suruhanjaya Sekuriti Malaysia (SC) memaklumkan bahawa pemantauan sedang dilakukan terhadap maklumat sedia ada mengenai Lavida Coin bagi menentukan sama ada wujud sebarang perlanggaran undang-undang sekuriti.

Sementara itu, melalui Instagram, Vida mengajak pengikut laman sosialnya itu membincangkan perkara tersebut. Sehingga kini, tiada sebarang kenyataan terkini oleh usahawan kosmetik ini terhadap isu yang hangat diperkatakan di laman sosial. (rtky/s)


Ummi Nazeera Selamat Lahirkan Cahaya Mata Sulung

Tahniah buat pelakon wanita, Ummi Nazeera dan juga suami kerana telah selamat melahirkan cahaya mata pertama mereka, Ayra Aneesah yang selamat dilahirkan pada 22 Ogos lalu. Melalui laporan Harian Metro, Ummi melahirkan Ayra secara pembedahan ketika kandungan berusia 34 minggu.

“Alhamdulillah, semuanya berjalan lancar. Anak dan saya dalam keadaan sihat dan sempurna. Saya bersalin awal sebulan daripada tarikh yang dijangka doktor,” kongsinya.

Perkongsian daripada Ummi dan suaminya di laman Instagram mendapat ratusan ucapan tahniah selain ada yang mendoakan agar Ummi selamat menjalani kehidupan sebagai ibu dengan baik.

Ummi dan suami, Mohd Izzar Anwari Abdul Khani, 31, berkahwin pada 23 Julai tahun lalu. (rtky/s)


Zarina Anjoulie Berpelukkan Dengan Ismail Izzani Di Kelab Malam?

Makin hangat pula nama Zarina Anjoulie semenjak menghentam pakar buah pinggang, Dr Rafidah Abdullah tempoh hari. Terbaru sekeping gambar menunjukkan beliau tanpa tudung, berpelukkan bersama Ismail Izzani di kelab malam dimuat naik di Instagram.

Lebih pelik lagi, gambar berkenaan dimuat naik sendiri oleh rakan baik Zarina, Fathia Latiff (namun sudah dipadam) di Instagram. Gambar tersebut menunjukkan Ismail merangkul pinggang Zarina di kelab malam.

Bagaimanapun tidak lama kemudian Fathia memadam gambar tersebut kerana rakan baiknya itu dikecam peminat di ruangan komen. Malah Fathia juga kini sudah menutup ruangan komen di akaun miliknya.

Tidak pasti pula kami Fathia turut bersama Zarina pada malam itu di kelab malam atau tidak. Kepada Ismail, Fathia sempat berpesan supaya menghubungi Zarina dengan segera (kepsyen gambar). (rtky/w)


Dakwaan Hairul Azreen Nyaris Diculik Hanya Publisiti Murahan

Baru-baru ini, pelakon Hairul Azreen mendedahkan detik cemas yang dilalui olehnya dan seorang lagi pelakon, Ammar Alfian yang hampir menjadi mangsa culik lanun ketika menjalani penggambaran filem Paskal di sebuah pelantar minyak di Semporna, Sabah.

Bagaimanapun, kenyataan oleh Hairul itu mengundang rasa tidak senang dan tidak puas hati pihak Kawasan Keselamatan Khas Pantai Timur Sabah (ESSCOM).

Komander ESSCOM, Datuk Hazani Ghazali, tampil membuat penafian dan menyifatkan kenyataan Hairul itu tidak berasas . Malah, sepanjang penggambaran Pasukan Khas Laut (Paskal) Tentera Laut Diraja Malaysia (TLDM) telah ditugaskan untuk untuk menjaga keselamatan mereka.

Menurut beliau lagi, dakwaan tersebut mengelirukan dan mengundang persepsi negatif dan hanya gimik promosi untuk menarik publisiti murahan daripada masyarakat.

“Kenyataan pelakon filem ini tidak berasas memandangkan tiada sebarang kejadian seumpama itu yang dilaporkan sepanjang kru filem berkenaan berada di kawasan tersebut yang merupakan kawasan keselamatan Zon Selamat Timur Sabah (Esszone).

“Sepanjang mereka menjalankan penggambaran filem, mereka disertai dan dikawal oleh pasukan keselamatan yang terlatih, Paskal dan saya percaya tidak ada cubaan melakukan penculikan kepada mereka,” katanya seperti dipetik daripada BeautifulNara.

Kalau ikutkan ada banyak cara boleh dilakukan untuk promosikan sesebuah filem. Jika benar ia hanya sekadar gimik, tindakan yang dilakukan oleh Hairul itu adalah tidak wajar kerana membabitkan keselamatan negara.


Fathia Latiff Mengamuk Tuntut Bayaran, Digam Stesen TV

Sejak pelbagai kontroversi menghimpit Fathia Latiff, memang tidak nampak bayangnya membintangi mana-mana projek. Terbaru Fathia mengamuk di Instagram, menuntut bayaran beberapa projek dari sebuah stesen TV terkenal.

Dalam Instastory, Fathia menyuarakan amarahnya terhadap stesen TV itu yang tidak membayar beberapa projek yang melibatkannya serta menegaskan mempunyai kontrak yang telah dipersetujui sebagai bukti.

Dalam masa yang sama, Fathia sempat membidas stesen TV berkenaan supaya tidak menyenarai hitam nama beliau untuk membintangi projek terbitan stesen berkenaan. Khabarnya posting Fathia menyelar stesen TV berkenaan juga turut dilapor dan dipadam oleh Instagram.

Bagaimanapun buat masa ini, tiada sebarang komen dari pihak stesen TV berkenaan mengenai isu ini. Kesian juga Fathia kalau benar tidak mendapat bayaran. Harap mereka dapat menyelesaikan hal ini dengan baik. (rtky/w)


Selepas Anak Kembar, Zizie Izette Hamil Lagi

Tahniah diucapkan kepada Zizie Izette yang baru saja mendedahkan dirinya hamil selepas sembilan bulan melahirkan anak kembar tahun lalu. Menurut Zizie, kandungannya kini sudah memasuki tiga bulan.

Menerusi Instagram, Zizie telah memuat naik beberapa gambar bersama anak kembarnya serta memberitahu gambar terakhir punya kejutan, dimana gambar kit ujian kehamilan yang bertanda dua jalur merah menandakan hamil.

Rata-rata memang terkejut peminat Zizie dengan berita tersebut. Manakala ruangan komen pula dipenuhi dengan ucapan tahniah buat pelakon itu serta tidak sabar untuk menantika cahaya mata seterusnya.

Bertuah sungguh Zizie, bukan sahaja mempunyai kehidupan yang serba ada tetapi lengkap dengan kurniaan cahaya mata buat beliau dan suami. Semoga Zizie menjalani proses kehamilan dengan baik dan berjalan lancar. (rtky/w)


Raysha Rizrose Belum Sedia Kahwin

Pelakon Raysha Rizrose yang merupakan adik kepada Uqasha dan Nelydia Senrose berkata dia belum mempunyai sebarang perancangan untuk mendirikan rumah tangga kerana ingin memberikan laluan kepada kakak-kakanya untuk mendirikan rumah tangga terlebih dahulu.

Pelakon itu berkata demikian walaupun telah menjalinkan hubungan selama enam tahun dengan pelumba kereta F3 negara, Nabil Jeffri.

“Saya dan Nabil berkawan sejak 2013 dan kira-kira sudah enam tahun tapi kedua-duanya masih muda dan belum bersedia untuk ke arah itu. Saya baru berusia 22 tahun dan Nabil 25 tahun, kami juga tidak letak sasaran tapi kalau boleh bagi kakak lepas dulu,” katanya yang ditemui di majlis pelancaran Drama Cintaku di Bumi Izmir.

Jelasnya lagi, walaupun telah mendedahkan statusnya yang sudah dimiliki oleh seseorang Raysha mengambil sikap untuk tidak terlampau berkongsi hal-hal peribadinya di media sosial, kerana dikhuatiri akan mencetuskan kontroversi.

“Saya seorang yang agak berahsia dan jarang berkongsi di media sosial gambar kekasih. Bagi saya itu lebih baik tapi bukan bermakna saya mahu merahsiakan. Ada sahaja gambar di Instagram saya cuma tidak terlalu kerap,” katanya kepada media. (rtky/h)


Munafik 2 Kutip RM 2.05 Juta Pada Tayangan Awal

Sebuah filem arahan Syamsul Yusuf, Munafik 2 mencipta rekod tersendiri apabila berjaya mengutip RM2.05 juta pada tayangan awal (sneak preview) baru-baru ini.

Filem terbitan Skop Productions dan President Productions ini mendapat sambutan hangat oleh penonton sekaligus filem ini berjaya memadamkan rekod yang dicatatkan oleh Hantu Kak Limah pada awal bulan ini.

Jumlah kutipan itu turut disahkan oleh penerbitnya, Datuk Yusof Haslam dengan merangkumi tayangan di Malaysia, Brunei dan Singapura.

Mengulas lanjut mengenai kejayaan ini, Syamsul hanya mampu mengucapkan jutaan terima kasih kepada penonton atas sokongan sehingga berjaya mencecah kutipan yang tinggi dalam filem tempatan.

“Saya hilang kata-kata, hanya mampu cakap Alhamdulillah. Jutaan terima kasih saya ucapkan di atas sokongan penonton.

“Saya harap momentum ini akan berterusan. Mencipta rekod kutipan tayangan awal paling tinggi bagi filem tempatan adalah di luar jangkaan saya.

“Saya terima dengan penuh syukur. Tak sia-sia pengorbanan saya dan pasukan produksi dalam menyiapkan filem ini apabila dihargai peminat sebegini rupa,” katanya.

Filem ke-10 arahan Syamsul itu turut dibintangi beberapa barisan pelakon popular seperti Maya Karin, Nasir Bilal Khan, Mawi, Datuk Fizz Fairuz, Datuk Rahim Razali dan Fauzi Nawawi.

Untuk rekod, filem Munafik yang ditayangkan pada tahun 2016 telah berjaya meraih kutipan keseluruhan sebanyak RM17 juta.


5 Iklan ‘Makan Dalam’ Wajib Tonton Bulan Ogos Ini

Tidak dapat dinafikan rakyat Malaysia sememangnya sangat prihatin dengan setiap perkara yang berlaku di sekeliling kita. Ada yang bersopan santun, suka tolong menolong dan juga ramah.

Namun tidak dapat dinafikan bahawa kadangkala ada perkara yang kita selalu lalui namun dalam masa yang sama berharap agar ia dapat berubah kepada yang lebih baik. Inilah yang cuba dibawakan oleh Watsons Malaysia.

5 video pendek yang anda akan lihat ini memang mencuit hati, siap ada plot twist lagi. Video nombor 5 itu kalau berhadapan dengan situasi sebenar, memang boleh buat hati panas punya. Walaupun simple dan sekejap saja video ini, tapi penuh pengajaran. Eh jom layan dulu, baru tahu KonfirmGood atau tidak.

Ha, ini confirm ramai yang terkena pada batang hidung sendiri’kan? Sebelum memandu kitalah orang paling bersopan santun tapi bila memandu, habis semua kena maki. Kena banyak bersabar sebenarnya’kan?

Perangai ini kalau tak dibendung dari sekolah, dari beratur di kantin pun asyik nak memotong barisan saja. Sudahnya boleh bawa sampai ke besar. Biasa orang macam ini, bila buku bertemu ruas, baru dia tahu mengalah.

Masa mula-mula mesej kawan ajak lepak bukan main meriah tapi bila jumpa, semua hadap telefon masing-masing. Perangai macam ini sebenarnya sangat merugikan kerana setiap masa terluang dengan orang yang kita sayang adalah sangat bermakna.

Cat calling atau apa yang anda selalu saksikan di kedai mamak kebiasannya ini memang menjadi satu budaya pula. Masalahnya kadang-kadang bila orang lain yang buat bunyi macam tikus ini, kita pun terikut sekali pandang

Inilah antara perlakuan yang paling menguji kesabaran lagi-lagi bila tempat parking tengah sesak. Tak cukup sabar memang ada yang menjadi mangsa viral di laman sosial. Cuba share sikit siapa yang pernah kena macam ini.

Sebenarnya melalui 5 video pendek di atas, sememangnya semua perkara tersebut dapat diubah sekaligus menjadikan negara kita sebuah negara yang lebih baik – bak pantun di bawah ini:

Jadi bagi siapa yang tidak mahu ketinggalan untuk mengetahui perkara terkini di Watsons, jangan lupa untuk ikuti Facebook mereka, Watsons Malaysia.


Neelofa Lancar Beg Tangan Jenama Sendiri ‘Lofarbag’

Jika sebelum ini nama Neelofa dikenali ramai dengan tudung Naelofar Hijab, kali ini pelakon dan pengacara popular ini melancarkan produk terbaru dengan memperkenalkan beg tangan jenama sendiri yang diberi nama ‘Lofarbag’.

Berkolaborasi dengan pereka tas tangan tempatan, Sometime by Asian Designers (Sometime), koleksi Lofarbag sudah pun mula dijual menerusi portal beli-belah atas talian, Zalora.

Menurut Ketua Produk Sometime, Nicole W, bukan mudah untuk menghasilkan kolaborasi ini. Koleksi ini mencerminkan kejayaan Neelofa dalam tiga karater utama iaitu Cofidence, Graceful dan Fun.

“Neelofa adalah pengaruh fesyen luar biasa di seluruh dunia. Ia penting bagi kami untuk mencipta beg yang menonjolkan identiti sebenarnya dan memberi inspirasi kepada khususnya pengikutnya dan wanita di luar sana.”

Menerusi posting di akaun Instagram miliknya, Neelofa meluahkan rasa teruja apabila impiannya untuk mengeluarkan jenama beg sendiri menjadi kenyataan.

Mencerminkan latar belakang Neelofa dan tanggungjawabnya, tas tangan ini direka cukup kemas dan praktikal. Sesuai untuk wanita berkerjaya ianya boleh digayakan untuk mereka yang mahu kelihatan profesional pada waktu siang dan versatil pada waktu malam.

Dijual dengan harga RM259, Lofarbag dihasilkan dari vegan leather yang berkualiti tinggi dan didatangkan dalam sembilan rona yang boleh dipadankan dengan dengan gaya harian seperti hitam, maroon, navy, coklat gelap, oren, merah, biru muda, nude dan mocha.


“Maaf Tak boleh Basuh Maruah Saya Yang Sudah Tercalar”

Masih belum selesai lagi dengan isu barang kemas yang didakwa palsu, usahawan kosmetik Datuk Seri Vida menegaskan tidak akan tunduk dengan permintaan Aishah yang mahukan beliau membuat permohonan maaf.

Menurut Vida, permohonan maaf tersebut tidak boleh mengembalikan semula maruahnya yang sudah tercalar dan tidak akan menghentikan tohmahan yang dilemparkan netizen terhadap dirinya.

“Saya tak akan sesekali mohon maaf. Maaf bukan boleh membasuh maruah saya yang sudah tercalar. Perkataan maaf walaupun senang diungkapkan tapi reputasi saya jatuh hancur berkecai.

“Adakah dengan memohon maaf itu boleh menggembalikan kepercayaan orang ramai? Saya berbesar hati nak bagi hadiah kalung itu tapi akhirnya kebaikan saya itu memakan diri. Ia ibarat mahu berjasa tapi nyawa hilang. Kalau ikutkan pemberian ikhlas saya itu tidak sepatutnya dijadikan isu sebenarnya.

“Gara-gara kalung itu satu Malaysia kutuk saya. Bukan (permohonan) maaf itu satu benda yang boleh mengubah keadaan dan kekeruhan yang berlaku,” katanya kepada mStar Online.

Dalam pada itu, Vida sekali lagi menegaskan bahawa rantai emas putih bertatahkan batu permata itu bukan palsu seperti yang didakwa dan berharap dapat dipertemukan dengan Aishah bagi menyelesaikan kemelut tersebut.

“Itu barang kemas tulen. Saya tak tahu kalau ia palsu seperti didakwa Aishah, bermakna ada sesuatu yang tidak kena. Sebenarnya saya nak Astro temukan saya dengan Aishah kerana saya ingin jelaskan hadiah ini ikut suka hati saya nak bagi.

“Saya bukan ada kedai jual berlian, saya jual emas. Patut dulu saya bagi bagi emas promote produk saya. Tapi saya berbesar hati beri rantai tersebut dan tak sangka begini pula jadinya,” katanya.


Alami Nasib Sama, Liza Hanim Boleh Bersabar Isu Hadiah

Baru-baru ini, penyanyi Aishah membuat pendedahan mengenai isu kelewatan hadiah tanah lot banglo. Mana tidaknya, sudah hampir setahun, janji hanya tinggal janji. Beberapa hari kemudian, Lan Solo pula membuat kenyataan mengenai rasa kecewanya di atas kelewatan tersebut.

Namun berbeza dengan pemenang naib juara Gegar Vaganza musim keempat, penyanyi Liza Hanim yang lebih selesa untuk tidak persebarkan isu tuntutan hadiah tersebut kerana dia percaya ianya dapat diselesaikan secara baik.

“Saya lebih selesa untuk tidak memperbesarkan isu ini kerana percaya ia mampu diselesaikan dengan baik. Sejujurnya saya beruntung kerana berada di bawah pengurusan yang sentiasa membantu termasuklah menguruskan hal ini dengan penaja.

“Apabila isu ini viral, mereka (penaja) ada hubungi dan beritahu masalah yang dihadapi, jadi kita tunggu sahajalah,” katanya kepada mStar Online.

Liza memaklumkan ketiga-tiga pemenang akan bertemu dengan pihak penaja tanah lot tersebut tidak lama lagi bagi menyelesaikan isu berkenaan.

Dalam pada itu, Liza memberitahu sepanjang 21 tahun berkecimpung dalam industri hiburan tanah air, dia tidak pernah lagi berdepan penipuan membabitkan hadiah.

“21 tahun jadi artis tak pernah lagi tak dapat hadiah yang dijanjikan, ini kali pertama hadiah diterima lambat sikit. Saya percaya kalau itu hak kita, rezeki kita, kita akan dapat juga,” ujarnya lagi.


Tanda Hormat, Siti Nurhaliza PIlih Berdiam Diri

Baru-baru ini kecoh seketika apabila Shila Amzah mendakwa Siti Nurhaliza sebagai ‘No Brainer’ sehingga mencetuskan perbalahan diantara peminat mereka. Menurut PA Siti, Rozi Abdul Razak, pihaknya memilih untuk berdiam diri.

Bagi Rozi, pihaknya tidak mahu melatah dengan situasi yang berlaku biarpun peminat masing-masing terkesan dengan dakwaan yang dilemparkan. Jelas Rozi lagi, tiada isitila penyanyi nombor satu, hanya sikap hormat-menghormati.

Dikala Siti memilih untuk tidak memanjangkan perkara ini, Shila terlebih dahulu membalas komen-komen pedas peminat yang menyerangnya di Twitter. Namun memohon maaf tidak lama kemudian di laman sosial tersebut.

Bagaimanapun masih ramai tidak berpuas hati dengan permohonan maaf Shila, dan meminta penyanyi yang popular di negara China itu memohon maaf secara terbuka kepada Siti selepas kenyataannya tempoh hari.

Terdahulu Shila menyuarakan tidak puas hati dengan komen yang dilontarkan Siti pada peserta terbabit yang menyanyikan lagu Korea. Pendapat Shila bagaimanapun menyimpulkan komen Siti sebagai No Brainer. (rtky/w)


"Tenang Dulu, Kami Belum Nak Berkahwin"

Sejak pengumuman Zizan Razak yang ingin berkahwin dan ramai mengenali identiti bakal isterinya itu, makin kencang gosip mengatakan bakal isterinya adalah Mira Filzah. Namun Mira menjelaskan, dakwaan itu tidak benar.

“Kami mahu tenang-tenang dulu. Ada juga orang bertanya mengenai perkara itu, tetapi kami belum ada sebarang perancangan ke arah perkahwinan. Saya selesa berkawan dengan Zizan kerana dia mempunyai ciri-ciri itu”

“Biarpun gemar berjenaka, ada masanya dia sangat serius dan itu yang membuatkan saya senang mendekatinya,” jelasnya kepada Berita Harian Online mengenai desas-desus mengatakan mereka ingin berkahwin.

Terdahulu timbul gosip mengatakan pasangan ini sedang rancak membuat persiapan perkahwinan yang difahamkan bakal berlangsung dalam masa terdekat. Kalau betul apa salahnya kahwin cepat-cepat, nanti disambar orang!

Sebelum ini pernah beberapa kali Mira dan Zizan ‘ditangkap’ peminat berbalas komen di Instagram, walaupun tidak terlalu kelihatan mereka bercinta tapi mereka cukup mesra berbalas komen di akaun masing-masing. (rtky/w)


Sharnaaz Ahmad, Nabila Selamat Timang Cahaya Mata

Tahniah kepada Sharnaaz Ahmad dan juga isterinya, Noor Nabila kerana telah selamat menimang cahaya mata. Perkara tersebut dikongsikan oleh Neloofa di Insta Story dengan ayat – Baby J is out. Alhamdulillah and congrats sis @noornabila.

Insta Stories yang kemudiannya dikongsikan di laman Instagram rasmi Meletop itu turut mendapat ucapan tahniah tidak henti-henti buat pasangan berkenaan. Bagaimanapun, sehingga kini tidak diketahui sama ada anak pertama Sharnaaz dan Nabila adalah lelaki atau pun perempuan.

Lebih manis lagi, hari ini, 30 Ogos juga merupakan hari kelahiran pelakon lelaki berkenaan. Bermakna sungguh hadiah hari lahir Sharnaaz pada tahun ini.


Apakah Kuasa Idaman Anda Jika Jadi Pasukan Avengers?

Semua orang yang menonton Avengers pastinya teringin memiliki kuasa pasukan tersebut. Yang paling ramai tentunya nak jadi Iron Man. Jika jadi Hawkeye, boleh memanah cinta tepat ke hati pasangan idaman bukan? Eh nak tau apa hero pilihan yang paling sesuai untuk anda? Jom jawab kuiz di bawah.

Ha, jika anda nak tahu, sebenarnya TESCO sekarang memberi peluang kepada anda untuk memiliki 11 koleksi cop hero kesayangan anda tapi anda kena cepat kerana ianya terhad.

Caranya mudah saja. Berbelanjalah di Tesco, kumpulkan setem dan tebus hadiah anda. Setiap pembelian anda dengan nilai RM30 akan melayakkan anda untuk dapatkan 12 pelekat.

Kumpulkan 12 pelekat ini dan dapatkan Cop Avengers dengan hanya RM9 sahaja. Anda boleh rujuk cara mudah untuk mendapatkan ini di sini atau pun boleh tonton video pendek di bawah ini.

Dan kalau anda nak tahu, ada cara pantas untuk dapatkan pelekat tahu! Caranya adalah dengan membeli produk-produk terpilih dan dalam masa yang sama, anda tak terikat dengan jumlah belian minimum. Banyak jenama yang turut bekerjasama jadi senang untuk anda kumpulkan dengan cepat. Jom semak di sini puluhan produk yang terlibat.

Jangan ketinggalan untuk mendapatkan cop koleksi istimewa Marvel ini sebelum ia tamat. Ini kerana pelekat hanya akan dikeluarkan sehingga 31 Oktober ini saja dan tarikh akhir penebusan adalah pada 14 November 2018. Dihasilkan dengan penuh teliti dan berkualiti, cop ini pastinya menjadi pilihan utama anak-anak anda atau penggemar setia filem Avengers.

Jika anda mahu lengapkan koleksi terhad ini, dapatkan sekali set Kit Aksi yang berharga RM25, yang mempunyai 2 buku aktiviti, 1 tempat untuk meletakkan koleksi cop Avengers anda dan juga 1 pad dakwat untuk cop tersebut.

Jadi bagi siapa yang tidak mahu ketinggalan dalam mengumpul koleksi ini, cepat-cepat terjah Facebook dan Instagram Tesco. Rugilah buat pengumpul yang terlepas peluang ini.


Puteri Sarah: Rasa Nak Botak & Hentak Kepala Ke Dinding

Kini hamil anak kedua dan kandungan sudah memasuki usia tiga bulan, pelakon Puteri  Sarah memberitahu dia kerap mengalami sakit kepala yang teruk. Isteri kepada pengarah terkenal Syamsul Yusof memberitahu, dia terpaksa menahan sakit tersebut kerana tidak mahu bergantung pada ubat tahan sakit.

“Selalu wanita hamil mengalami alahan muntah-muntah, tapi saya tak ada simptom itu cuma mengalami sakit kepala yang agak teruk. Sampaikan saya rasa nak botakkan rambut dan hentak kepala ke dinding kerana tak tahan sakit tersebut.

“Sakit kepala dan pening dari pagi sampai ke malam, terpaksa tahan sakit sebab tak mahu bergantung pada ubat tahan sakit sahaja,” katanya kepada mStar Online.

Kata Puteri Sarah lagi, kandungan kali ini dia tidak ada mengidam makanan pelik-pelik, cuma dia lebih berselera menikmati hidangan yang baru dimasak.

“Setakat ini tak ada mengidam yang pelik-pelik lagi, cuma saya tak boleh nak makan lauk yang dimasak hari semalamnya. Saya lebih berselera makan hidangan yang segar dan masih panas. Setiap hari terasa nak menu berlainan, sebelum ni tak ada masalah pun makan makanan yang sama,” ujarnya.

Apabila ditanya mengenai karier seninya, Sarah memberitahu dia hanya akan menerima tawaran lakonan arahan suami atau bapa mertua iaitu Datuk Yusuf Haslam supaya lebih memudahkannya untuk menguruskan waktu dan tidak berjauhan dengan keluarga.


Almy Nadia Hilang Sabar Dipanggil Gemuk, Hodoh

Tidak lama lagi, pelakon Almy Nadia dan suami, Fizz Fairuz bakal menimang cahaya mata mereka yang ketiga. Namun menurut Almy, ramai peminat tidak mengetahui dirinya kini sedang hamil dan usia kandungannya sudah pun memasuki usia enam bulan.

Baru-baru ini, Almy mengaku terpaksa meluahkan rasa marahnya menerusi Instagram apabila ada peminat memanggilnya gemuk dan hodoh.

“Ketika menguruskan sebuah acara di Kuantan, ada lelaki yang menegur saya. Ketika itu, saya berada dalam kereta dan dia terus cakap, ‘eh gemuknya, hodoh’. Kerana bengang, muka saya memang terus berubah.

“Sedangkan sebelum itu, dia sudah pun menegur saya dan Fizz ketika terserempak di hotel sewaktu bersarapan. Dia berkata, saya masih gemuk selepas lama tidak kelihatan. Apabila Fizz mendengar tegurannya itu, dia terus memaklumkan saya sedang mengandung.

“Tetapi, apabila terserempak lagi pada sebelah malam, dia masih bercakap sedemikian. Teruslah saya naikkan status di Instagram,” katanya kepada BH Online.

Kata Almy lagi, bukan mudah untuk seorang wanita kembali langsing selepas melahirkan beberapa anak dan dia mengambil pendekatan untuk tidak kerap berkongsi gambarnya di media sosial.

“Artis pun manusia dan ada perasaan malu. Kenapa orang zaman sekarang tak ada adab? Mereka seolah-olah tiada perasaan. Contohnya, ketika saya buat ‘live’ di Instagram, belum pun sempat memberikan salam, orang sudah ‘bantai’, memaki saya,” katanya.


DSV Mahu Kejuaraan Aishah Ditarik Balik, Tak Layak Menang

Semalam penyanyi Aishah memberitahu beliau menolak tawaran usahawan komestik, Datuk Seri Vida yang mahu menggantikan barangan kemas tersebut dengan Lavida Coin dan hanya bersetuju jika ianya itu ditukar dengan wang tunai atau emas yang sama nilai.

Bagaimanapun hari ini, Vida menegaskan beliau tidak akan menuruti permintaan Aishah kerana hadiah tersebut sebenarnya tiada dalam senarai hadiah utama bagi juara Gegar Vaganza musim keempat.

“Saya takkan ganti dengan wang tunai mahupun barang kemas bernilai RM80,000. Saya hanya akan ganti dengan Lavida Coin, ‘you take it or leave it’.

“Kenapa saya perlu bagi duit pula kat dia? Lagipun rantai itu saya bagi seikhlas hati. Kalau dia tak nak Lavida Coin bermakna dia orang paling rugi atas muka bumi ini,” katanya kepada mStar Online.

Dalam pada itu, Vida juga mahu pihak Astro pertemukan mereka berdua untuk membersihkan imej beliau serta mencadangkan agar gelaran juara yang diberikan kepada Aishah ditarik balik kerana barang kemas itu hanyalah hadiah tambahan dan bukannya ganjaran utama.

Vida juga turut memberitahu, tiada sebab untuk beliau meminta maaf kepada Aishah kerana beliau tidak menipu dan barang kemas itu bukannya palsu.

“Saya nak pihak Astro jumpakan saya dengan Aishah sebab hadiah itu bukan ditawarkan kepada juara seperti yang diuar-uarkan. Saya bagi atas dasar ikhlas dan tiba-tiba dia buat begini pula. Saya mahu nama saya dibersihkan. Saya mahu kejuaraan dia ditarik balik, dia tak layak dapat nombor satu tapi nombor 10.

“Buat apa saya nak minta maaf. Saya tak buat apa-apa salah. Lagipun rantai emas putih bertatahkan batu permata itu bukan palsu,” ujarnya.


Aishah Tunjuk Bukti Hadiah Emas DSV Palsu

Masih belum selesai lagi mengenai isu barangan kemas yang diterima oleh penyanyi Aishah didakwa palsu dan tidak tulen. Susulan pendedahan mengenai barang kemas tersebut, Aishah memberitahu pelbagai tohmahan dan kecaman dilemparkan padanya.

Bagaimanapun, semalam Aishah memuat naik dua buah video bagi menunjukkan barang kemas yang dikatakan bernilai RM80,000 tajaan daripada usahawan kosmetik Datuk Seri Vida itu adalah palsu dan bukan berlian asli.

Menerusi video tersebut, Aishah meminta tukang emas untuk memeriksa ketulenan rantai tersebut dan mendapati ianya bukan berlian asli. Untuk mendapatkan kepastian, Aishah meminta untuk melakukan pemeriksaan sekali lagi dan hasilnya tetap sama.

A post shared by  Wan Aishah Wan Ariffin (@aishahjmm) on Aug 27, 2018 at 6:34am PDT

Video itu mendapat perhatian netizen yang ternyata terkejut dengan pendedahan tersebut. Ada seorang netizen mendakwa sudah banyak kes diterima mengenai barangan kemas yang dijual oleh DSV terbukti tidak asli.

Malah netizen itu juga turut mengatakan produk kesihatannya juga didakwa memudaratkan kesihatan.

Terdahulu, Datuk Seri Vida menafikan dakwaan tersebut dan akan menggantikannya dengan Lavida Coin. Bagaimanapun Aisah menolak tawaran tersebut dan hanya bersetuju jika ianya ditukar dengan wang tunai atau emas yang sama nilai.


Hefny Sahad: Saya Doakan Kebahagiaan Uqasha

Pelakon Hefny Sahad, yang sebelum ini pernah menjalinkan hubungan cinta bersama pelakon jelita Uqasha Senrose, bagaimanapun akur hubungan mereka tidak berpanjangan dan telah sekian lama ‘move-on’ sejak 8 bulan yang lepas.

“Saya doakan yang terbaik untuk dia, dan sudah 8 bulan saya single. Alhamdulillah kehidupan saya baik lebih-lebih lagi selepas saya pulang daripada mengerjakan umrah pada bulan Februari lepas. Saya lebih tenang, dan berkat dengan rezeki yang masuk,” katanya.

Walaupun tidak lagi bersua dan berkomunikasi dengan Uqasha, hubungan Hefny dan keluarganya masih baik.

“Saya tak jumpa dan terserempak dengan dia (Uqasha) di mana-mana lagi. Tapi saya dengan keluarganya masih lagi rapat dan ‘keep in touch’ tidak ada masalah. Dengan dia (Uqasha) saja saya tidak ada komunikasi langsung. Tapi kalau terserempak saya akan cakap ‘hi’ tak ada masalah pun,” katanya kepada Rotikaya.

Tambahannya lagi, Uqasha yang kini sedang rapat dengan seorang jejaka yang juga bergelar pelakon membuatkan Hefny berasa tidak wajar baginya untuk mempunyai sebarang komunikasi bagi mengelakkan sebarang punca salah faham.

“Pada masa sekarang tak elok untuk saya berkomunikasi dengan dia, benda tu akan mengganggu hubungan dia pula kan. Orang dah ada pasangan tak nak lah kacau pula. Bukan apa saya kalau boleh nak elak daripada menjadi punca atau tidak mahu mengeruhkan keadaan,” katanya juga yang tidak akan menolak sekiranya ditawarkan untuk berlakon bersama dengan Uqasha di masa akan datang.

“Saya kenal dengan dia bukan dari lakonan, jadi kalau ada peluang tak ada masalah, tapi tak tahulah dia. Saya tak ada ‘blocked’ dia dekat IG ke apa,cuma tiada komunikasi antara kami, dan saya rasa tak perlu ada komunikasi, sebab dia pun dah bahagia dengan hidup dia sekarang. Lebih baik saya fokus dengan kerja,” jelasnya. (rtky/h)


“Tak Mahu Lavida Coin, Gantikan Dengan Emas Atau Wang”

Baru-baru ini, kecoh mengenai dakwaan barangan kemas yang diterima oleh penyanyi Aishah adalah palsu. Datuk Seri Vida selaku pihak yang bertanggungjawab ke atas hadiah tersebut menafikan dakwaan itu serta meminta untuk memulangkan semula barang kemas tersebut dan akan menggantikannya dengan Lavida Coin.

Bagaimanapun, Aisah menolak tawaran usahawan komestik tersebut dan hanya bersetuju jika barangan kemas yang didakwa bernilai RM80,000 itu ditukar dengan wang tunai atau emas yang sama nilai.

“Kalau nak ambil balik rantai yang diberi itu gantikan semula dengan barang kemas atau wang tunai sesuai dengan harga yang digembar-gemburkan.

“Bukan dengan memberi Lavida Coin, saya tak mahu itu, nak buat apa? Seeloknya, dia minta maaflah kerana menipu!,” katanya kepada mStar Online.

Sementara itu, Aishah memberitahu pembantu peribadi Vida ada menghubunginya, namun masih belum berkesempatan untuk membincangkan mengenai perkara itu.

Terdahulu, Aishah meluahkan rasa kecewanya mengenai hadiah tanah lot banglo yang dimenanginya masih belum diterima sehingga ke hari ini. Lebih mengecewakan lagi apabila barangan kemas hadiah tajaan daripada Datuk Seri Vida didakwa palsu.


Produk Dilabel Sampah, Zarina Anjoulie Hentam Doktor Pakar

Ramai juga selebriti yang kini bergelar usahawan dan melibatkan diri dalam perniagaan produk kecantikan, termasuk pelakon Zarina Anjoulie. Namun, baru-baru ini, Zarina menghentam seorang pakar, Dr Rafidah Abdullah yang aktif memberikan kesedaran tentang bahaya ‘produk-produk sampah’ di media sosial.

Ia berikutan, Dr Rafidah ada menjawab soalan mengenai jenama produk yang pernah dipakai dan memberi kesan buruk bersama pengikutnya. Salah satu daripadanya adalah kepunyaan Zarina.

Menerusi Instagram, Zarina mengeluarkan kritikan pedas terhadap Dr Rafidah. Zarina memberitahu, daripada terus menghentam lebih baik bantu pengasas produk untuk memajukan diri dengan memberikan ceramah secara percuma.

Kata Zarina lagi, lebih bagus jika pengamal perubatan itu menggunakan kepakarannya untuk bantu peniaga daripada hanya tahu mengkritik. Zarina turut menggelar Dr Rafidah ‘manusia sampah’ dan mengenakan ‘harga yahudi’ untuk diagnosis pesakit yang medapatkan rawatan.

Kenyataan Zarina itu menyebabkan dirinya dikecam teruk oleh netizen. Ada netizen mengatakan tugas doktor adalah untuk memberikan kesedaran tetapi untuk berikan ceramah percuma untuk memajukan diri bukan kerjaya seorang doktor.

Tidak kurang juga ada netizen meminta Dr Rafidah untuk mengambil tindakan undang-undang terhadap Zarina kerana memfitnah. Bagaimanapun, kenyataan itu tidak lagi kelihatan, dipercayai sudah pun dipadam di Instagram Zarina.


Komen Dada Uqasha Senrose, Iqram Dinzly Dikecam Teruk

Tahun lalu, kelakuan pelakon Iqram Dinzly yang mencetuskan kontroversi menjadi perhatian ramai netizen. Namun ramai yang lega melihat perubahan Iqram yang kini lebih positif dan tidak lagi seperti dahulu.

Namun, baru-baru ini nama Iqram sekali lagi menjadi bualan ramai dan kecaman netizen apabila meninggalkan komen berbaur lucah di foto poster Uqasha Senrose yang membawakan watak wanita bunian cantik dalam filem Hantu Kak Limah.

Seperti sudah dijangka, komen tersebut mengundang pelbagai reaksi dari netizen yang menggelar Iqram seorang yang biadap, serta mengatakan dia masih lagi belum ‘pulih’ sepenuhnya. Tidak kurang juga ada yang mengatakan Iqram mahu meraih perhatian ramai.

Namun menurut Iqram, dia bukan ingin berlaku biadap tetapi sebenarnya dia mengagumi tranformasi dilakukan oleh Uqasha yang dilihat berjaya membawakan watak tersebut.

Bagaimanapun, Uqasha sedikit pun tidak terkesan dengan komen Iqram memandangkan mereka berdua merupakan kawan baik sejak dulu lagi dan mungkin sudah masak dengan perangai masing-masing.


"Wujud Ke Tidak Tanah Lot Yang Dijanjikan Tu?"

Sekarang hangat diperkatakan tentang kegagalan pihak penaja Gegar Vaganza melunaikan janji memberikan sebidang tanah lot kepada Aishah. Rupanya Lan Solo juga terkena dan sudah menunggu selama setahun hadiah tanah lot.

“Memandangkan kak long (Aishah) dah meluahkan segala dan ramai mula bertanya. Bagi LS pihak penaja yang perlu bertanggungjawab menyelesaikan isu ini. Kisahnya begini, selesai konsert akhir GV4, penaja ada memaklumkan yang mereka akan call untuk proses selanjutnya tapi lepas tu senyap”

“Kami mengadu kepada pihak produksi dan mereka cuba mendapatkan jawapan dari pihak penaja, sedang diusahakan katanya. Lepas beberapa bulan, mengadu lagi dan jawapan masih samar-samar. Katanya lokasi tanah di Johor, ambil masa”

“Tak lama lepas tu, kami tanya lagi, lokasi tanah bertukar ke Selangor pula. Tanya lagi, tunggu lepas PRU, tanya lagi, kerajaan bertukar jadi ambil masa untuk selesaikan pula. Tanya lagi lepas raya haji, tanya lagi, mungkin lepas sambut merdeka kita jumpa untuk selesaikan”

“Yang menjadi persoalannya, wujud atau tidak sebidang tanah lot banglo yang dijanjikan menjadi hadiah untuk tiga pemenang ini? Kalau betul wujudnya permasalahan kenapa tidak ada langsung wakil datang berbincang. Dekat setahun dah bro!,” jelasnya.

Kesian pula tengok nasib Aishah dan Lan yang sudah bersusah payah menang tetapi akhirnya diperlakukan begini. Harap pihak penaja mahupun DSV cari penyelesaian untuk masalah ini, tak baik aniaya orang macam ni. (rtky/w)


Shila Amzah Dakwa Siti Nurhaliza No Brainer?

Dalam program realiti Big Stage, salah seorang peserta, Sarah Suhairi telah menyanyikan sebuah lagu Korea dari kumpulan Blackpink. Tapi khabarnya Shila Amzah menghentam komen juri Datuk Siti Nurhaliza sebagai ‘No Brainer’.

Tidak lama selepas persembahan tamat, Shila menyuarakan pendapat di laman Twitter dan mempersoalkan komen Siti mengenai lagu nyanyian Sarah (low note), yang dikatakan senang untuk dinyanyikan.

Selain itu, Shila turut menyatakan bahawa lagu yang mempunyai ‘low note’ sebenanrnya lagi susah untuk dibawa kerana perlu ada teknik tertentu. Dakwaan Shila terhadap Siti bagaimanapun mencetuskan kemarahan ramai.

Ramai berpendapat cara teguran Shila sangat biadap terhadap Siti yang juga seorang penyanyi lagenda. Ada juga mendakwa Shila ‘perasan bagus’ kerana memberikan komen sebegitu kepada penyanyi senior.

Namun tidak lama selepas itu, Shila memohon maaf kepada peminat yang berang dengan kata-katanya. Jelasnya, ianya hanya salah faham pemahaman dari apa yang ditulisnya. Mungkin maksud Shila ‘no brainer’ tu lain? (rtky/w)


18 Hari Tayangan, HKL Raih RM32.5 Juta

Naahhh, bukan selalu filem tempatan mampu mencapai jumlah kutipan sehingga pecah panggung sebegini rupa malah melalui sosial media juga, fenomena filem Hantu Kak Limah ini bagaikan terus hangat sehingga mampu mengalahkan kutipan tiket untuk filem antarabangsa.

Jumlah kutipan terkini itu dikongsikan oleh pihak Astro Shaw di laman Instagram mereka. Musim cuti mungkin juga menjadi antara faktor kutipan tiket sehebat ini ditambah lagi jenaka yang ditampilkan juga adalah sesuai untuk ditonton seisi keluarga – di atas umur 13 tahun.

Melalui komen yang ditinggalkan juga, filem arahan Mamat Khalid ini juga dalam masa yang sama berjaya membuatkan penonton menonton filem tersebut lebih dari 2 kali.

Sementara itu dalam perkembangan lain, pelakon dan pengarah, Afdlin Shauki turut berbangga dengan pencapaian ini selain menyatakan agar nikmat tersebut dapatlah dikongsi bersama dengan pengarahnya juga.

Malah ada juga penonton yang bertanyakan sama ada pelakon-pelakon filem ini akan memperoleh bonus kerana jumlah kutipan yang bersamaan dengan populasi rakyat negara ini. Apa pun, pencapaian filem ini ternyata menjadi penanda aras terbaru dalam industri perfileman tanah air. (rtky/s)


“Berlian & Emas Tak Palsu, Ganti Dengan Lavida Coin”

Kecoh seketika laman sosial apabila penyanyi yang juga merupakan juara Juara Gegar Vaganza musim keempat, Aishah mendakwa bahawa hadiah seutas rantai bernilai RM80,000 yang diberikan kepadanya adalah palsu. Datuk Seri Vida selaku insan yang bertanggungjawab ke atas hadiah tersebut menafikan dakwaan itu.

“Ada orang cakap batu sintetiklah… orang kata palsulah tapi hakikatnya ia bukan rantai palsu. Ia adalah rantai emas putih dan batu permatanya adalah daripada gred tertentu. Saya beli rantai tu dekat Hong Kong empat tahun lalu. Ia amat berharga di mata saya”

“Saya akan adakan pertemuan dengan Aishah dalam masa terdekat. Kita duduk bersama-sama untuk menerima penyerahan kembali rantai itu dengan hati yang sangat gembira. Pulangkan kepada saya, tidak mengapa”

“Saya akan gantikan rantai itu dengan satu benda yang sangat luar biasa iaitu Lavida Coin. Lepas itu barulah dia akan kata inilah rupa-rupanya yang saya cari selama ini,” katanya kepada mStar Online.

Sementara itu, Vida menjelaskan bahawa rantai tersebut merupakan barang kemas kesayangannya dan turut gembira dapat menerima rantai itu semula.

“Walaupun tiada nilai di mata Aisyah tapi ia amat berharga pada saya. Saya suka reka bentuk dan segalanya tentang rantai itu dan saya akan pakainya dengan bangga selepas ini,” jelasnya. (rtky/s)


“Dua Kali Tauke Kedai Emas Periksa, Memang Palsu”

Baru-baru ini, menerusi Instagram, penyanyi Aishah meluahkan rasa kecewanya mengenai hadiah tanah lot banglo yang dimenanginya masih belum diterima sehingga ke hari ini. Lebih mengecewakan lagi apabila barangan kemas hadiah tajaan daripada Datuk Seri Vida didakwa palsu.

Aishah akhirnya tampil membuka mulut mengenai isu tersebut meminta agar pihak penaja lebih bersikap jujur untuk menawarkan hadiah kepada pemenang. Lebih terkilan apabila dia mengetahui harga sebenar berlian yang dimenanginya itu adalah bukan berlian original.

“Mulanya saya pergi kedai barangan kemas untuk ubah suai rantai tersebut kerana ia terlalu besar untuk dipakai setiap hari, tapi mengejutkan apabila pemeriksaan mendapati ia bukan asli.

“Dua kali ‘tauke’ kedai itu check, ingatkan mesin berlian itu rosak tapi apabila letak cincin (berlian asli) berbunyi pula, saya terkilan dan tertanya adakah kerana ini hadiah tambahan bermakna penaja tak boleh memberi jaminan ia tulen. Kalau penaja kata hadiah itu plastik atau kayu sekalipun saya terima, tapi jangan tipu,” jelasnya kepada portal Oh Bulan.

Menurut Aishah, tauke kedai emas memeriksa kualiti berlian dengan menggunakan alat pricena. Sekiranya alat tersebut mengeluarkan bunyi maka, berlian tersebut adalah asli dan tulen. Namun berlian yang dibawa Aishah tidak mengeluarkan sebarang bunyi setelah di periksa.

Disebabkan perkongsian isu tersebut di media sosial, Aishah menerima kecaman netizen yang menganggap penyanyi itu tidak bersyukur dengan pemberian daripada pihak penaja.

“Tentang hadiah tanah lot itu, ada netizen yang marah kata kita tak bersyukur dan tak tahu bersabar tapi hakikatnya mereka tak beri tarikh sebenar dan asyik tangguh sahaja nak suruh tunggu tanah kubur agaknya!

“Saya tahu apabila berkongsi mengenai hal ini orang akan kutuk, tapi saya bersuara kerana ini hak kita. Saya harap pihak berkenaan bertanggungjawab dan mungkin kerajaan boleh amik perhatian,” ujarnya.

Katanya lagi, jika pihak penaja ada masalah, boleh berjumpa dengannya untuk menceritakan perkara sebenar memandangkan sudah hampir setahun pihaknya diminta untuk bersabar.


“Semua Yang Ada Pada Diri Saya Adalah Asli”

Pelakon Fasha Sandha sememangnya terkenal dengan kejelitaannya yang semula jadi dan masih kelihatan seperti anak dara walaupun sudah menginjak usia 34 tahun. Jika kebanyakan selebriti lebih suka menjalani pembedahan untuk miliki gigi cantik dan tersusun, namun berlainan pula buat Fasha.

Menurut Fasha, dia lebih selesa melakukan rutin penjagaan gigi secara teratur daripada melakukan pembedahan kosmetik gigi veneer. Tambahnya lagi, apa yang ada pada dirinya semuanya asli dan dia tidak suka mewarnakan rambut atau memakai kanta lekap.

“Saya tidak akan buat veneer. Saya pernah berborak dengan orang yang pernah buat veneer dan diakui tak selesa. Memang gigi jadi sangat putih, namun sebenarnya dalam gigi tidak sihat.

“Disebabkan nak gigi cantik punya pasal, tetapi kalau benda itu buat kita tak selesa nak buat apa kan. Semua yang ada pada diri saya adalah asli. Contohnya, saya tak suka warnakan rambut dan pakai kanta lekap,” katanya kepada Kopi Planet.

Fasha turut mendedahkan dia sememangnya seorang yang cerewet dalam bab penjagaan diri sejak dari kecil lagi. Fasha juga memberitahu, dia pernah memenangi tempat kedua dalam pertandingan gigi cantik di Perlis.

“Saya ingat lagi masa umur lima tahun menang tempat kedua pertandingan gigi cantik. Macam sekarang saya masih lagi menjaga gigi seperti biasa dengan mengunjungi doktor gigi dalam tempoh dua bulan sekali. Kita digalakkan jumpa dua kali setahun tapi saya sebaliknya,” katanya.


Isu Foto Bogel Mirip Abang, Aaisyah Pula Jadi ‘Mangsa’

Baru-baru ini kecoh di media sosial dengan penyebaran gambar bogel seorang remaja lelaki yang didakwa mirip anak sulung pelakon popular Rozita Che Wan iaitu Ammar Effendy.

Seperti sudah dijangka, Instagram Ammar menjadi perhatian netizen yang mahukan kepastian mengenai isu kontroversi tersebut. Bagaimanapun, foto adiknya pula iaitu Aaisyah yang dipenuhi dengan komen negatif, kecaman dan berbaur lucah.

Namun ada segelintir netizen merasakan tindakan meninggalkan komen negatif di foto adik perempuannya itu tidak wajar kerana menjadikan seorang kanak-kanak mangsa keadaan.

Terdahulu, Che Ta memberitahu dia sedikit pun tidak melatah dengan isu foto bogel yang dikaitkan dengan anaknya itu. Malah, pihaknya sudah pun membuat laporan kepada pihak Suruhanjaya Komunikasi dan Multimedia Malaysia (SKMM) untuk tindakan lanjut berhubung penyebaran gambar tersebut.


"Saya Belum Mampu Berhenti Merokok"

Gara-gara aksinya yang terbuka merokok dalam siaran langsung di Instagram, Fathia Latiff kini tidak malu untuk mengakui dirinya seorang perokok. Jelasnya, keluarganya juga sering menasihatinya supanya berhenti.

“Saya tidak malu mengakui, saya seorang perokok. Keluarga juga tahu saya merokok, malah sering menasihatkan saya supaya membuang tabiat buruk itu. Buat masa ini, saya masih belum mampu meninggalkan tabiat itu sepenuhnya”

“Tetapi sedang berusaha mengurangkannya. Biarlah saya berhenti secara perlahan-lahan. Sebelum ini, apabila saya cuba berselindung, saya menjadi semakin memberontak. Saya tidak kisah jika ada yang anggap saya bukan gadis baik,” jelasnya kepada portal Oh Bulan.

Menurut Fathia, gelaran selebriti pada dirinya membuatkan beliau rasa terbeban kerana terpaksa memaparkan sikap yang baik setiap masa hingga merasakan dirinya hipokrit kerana berpura-pura.

Selepas satu kontroversi ke kontroversi lain, Fathia sekarang sudah tidak hiraukan pandangan netizen terhadapnya. Biarpun ada yang menganggap dirinya bukan gadis yang baik, namun Fathia masih mencuba untuk berhenti merokok. (rtky/w)


DSV Taja Hadiah Emas Palsu?

Masihkah anda ingat penyanyi lagenda Aishah pernah memenangi tempat pertama program Gegar Vaganza musim keempat (GV4). Baru-baru ini, Aishah mendedahkan bahawa dia belum menerima hadiah sebidang tanah lot banglo selepas hampir setahun pertandingan itu berlalu.

Melalui jurucakap Astro, pihak penaja lot banglo berkenaan telah pun menghubungi pihak Astro dan meminta sedikit masa untuk menyelesaikan isu tersebut. Sementara itu dalam masa yang sama, Aishah turut mendakwa bahawa barang kemas tajaan Datuk Seri Vida yang bernilai RM80,000 adalah palsu.

“Adalah lebih baik jika soalan itu ditujukan kepada pihak penaja dan kami enggan mengulas lanjut,” jelas pihak Astro lagi.

Sehingga kini pihak DSV masih belum mengeluarkan sebarang kenyataan berhubung perkara berkenaan. Sementara itu, hadiah wang tunai berjumlah RM100,000, pakej percutian ke Eropah Timur dan baucer beli-belah sudah diterima oleh Aishah. (rtky/s)


Nazim Othman Tayang Bayang Seorang Gadis?

Selepas berpisah dengan Bella Dally, Nazim Othman seakan banyak menghabiskan masa bercuti untuk mencari ketenangan hati. Tapi perkongsian terbaru Nazim, bayangan seorang gadis menimbukan tanda tanya.

Gambar tersebut dikongsikan Nazim di Instagram, menunjukkan bayangan beliau dan seorang gadis. Malah kepsyen untuk gambar tersebut juga agak ‘sesuatu’. Ramai mengandaikan pelakon itu sudah menemui cinta baru.

Di ruangan komen, Nazim hanya berdiam diri dan membalas beberapa komen sahaja yang mendoakan kebahagiaan beliau andai betul sudah menemui cinta hati baru. Ramai juga bertanyakan identiti bayangan si gadis tersebut.

Agak lama juga rasanya Nazim tidak memuat naik wajah gadis lain sejak berpisah dengan bekas kekasih beberapa bulan lalu. Mungkin sekarang Nazim sudah ‘move on’ dan menemui kekasih baru? (rtky/w)


“Penat Hidup Dalam Penipuan, Mahu Tinggalkan Dunia Seni”

Gelaran selebriti mungkin nampak gah dan istimewa di mata mereka yang menginginkan kehidupan glamor namun realitinya hanya empunya diri yang mengetahui. Begitulah yang terjadi kepada Fathia Latiff dek kerana asyik terpalit kontroversi sekaligus menjadi bahan cacian masyarakat.

“Saya terbeban membawa status selebriti, malah nama Fathia Latiff itu seperti menyekat kehendak dan kemahuan diri. Saya tahu, orang luar mahu saya berubah menjadi baik, tetapi mereka lupa saya juga manusia biasa”

“Saya pernah cuba berubah, tetapi perasaan saya tidak tenteram apabila terpaksa bersikap hipokrit. Saya tidak mampu hidup berpura-pura. Penat rasanya hidup dalam penipuan. Hari ini, saya tidak mahu mempedulikan lagi cemuhan netizen. Selama mana mereka mahu mengutuk dan mencaci saya, silakan!,” kongsinya kepada Berita Harian Online.

Menjelaskan bahawa keluarganya mengetahui dia merokok, Fathia dalam masa yang sama turut menyatakan kesanggupannya untuk membuang status selebriti yang ada pada dirinya.

“Terimalah saya seadanya. Saya sanggup membuang gelaran selebriti dan meninggalkan dunia seni sekiranya ia membebankan jiwa. Saya tidak minta menjadi popular, cuma rezeki memihak kepada saya,” katanya.

Jujurnya, mana mungkin mampu tutup mulut semua orang namun dalam masa yang sama, fokus saja pada perkara yang memberi manfaat untuk masa hadapan. (rtky/s)


Ruhainies Sorok Kekasih, Bimbang Dicuri Orang

Sebelum ini Ruhainies pernah menafikan hubungan cinta bersama salah seorang pemain bola sepak JDT, rupa-rupanya hatinya sudah dimiliki oleh seorang ahli perniagaan. Namun Ruhainies enggan mendedahkan wajahnya, risau kena curi!

Menerusi pertanyaan rawak di Instastory, Ruhainies menjawab beliau memang sedang dilamun cinta namun sengaja enggan mendedahkannya kepada umum kerana bimbang dirampas wanita lain.

Malah sebelum ini Ruhainies juga pernah berkongsikan paparan skrin perbualannya bersama si kekasih hati hati mengenai soal perkahwinan. Manja sungguh Ruhainies dengan kekasih hati ya!

Dalam masa yang sama, peminat juga tidak sabar menantikan wajah kekasih Ruhainies didedahkan. Kalau sampai kena sorok tu, mesti kacak orangnya kan, ahli perniagaan pula tu. Nanti cepat-cepatlah langsung ya! (rtky/w)


Foto Bogel Mirip Anak Tersebar, Che Ta Lapor SKMM

Sejak semalam kecoh di media sosial dengan penyebaran gambar bogel seorang remaja lelaki yang didakwa mirip anak sulung pelakon popular Rozita Che Wan iaitu Ammar Effendy.

Bagaimanapun, Che Ta memberitahu anaknya baru saja mengetahui tentang perkara tersebut dan pihaknya sudah pun membuat laporan kepada pihak Suruhanjaya Komunikasi dan Multimedia Malaysia (SKMM) untuk tindakan lanjut.

“Ammar baru dapat tahu mengenai penyebaran gambar itu hari ini. Disebabkan itu, Ammar dan pengurus saya sudah buat laporan kepada pihak SKMM.

“Biarlah pihak bertanggungjawab menjalankan siasatan dan mengambil tindakan tegas,” katanya kepada Harian Metro.

Menurut Che Ta lagi, dia sudah masak dengan kontroversi seperti itu sejak berkecimpung dalam industri hiburan tanah air 13 tahun lalu.

“Saya enggan ambil pusing kerana di era teknologi yang serba moden ini pelbagai benda boleh dilakukan oleh mereka yang tidak bertanggungjawab dan berniat jahat,” katanya.

Terdahulu, dua keping gambar menunjukkan remaja lelaki hanya menutupi kemaluannya tanpa seurat benang berserta kepsyen, “Gambar nakal anak selebriti terkenal tersebar”, menjadi bualan ramai di laman Twitter .


Kanak-Kanak 2 Tahun Koma Akibat Kecuaian Pengasuh

LANGKAWI, 24 Ogos : Ibu mana yang tidak sedih apabila anak yang dikandungnya selama 9 bulan, dilahirkan cukup sifat kini terlantar koma akibat kecuaian pengasuh yang tidak bertanggungjawab.

Muhammad Aqil Ziqri, 2 tahun, merupakan seorang kanak-kanak yang periang dan aktif kini terpaksa menjalankan kehidupan hariannya di atas katil selepas dipercayai terkena hentakan yang kuat di kepala sehingga menyebabkan otak kanannya tidak berfungsi dan terpaksa dibuang.

Kejadian yang berlaku sekitar Mac 2018 ini, bagaikan memberi titik hitam kepada kehidupan Aqil apabila dia tidak lagi dapat menjalani kehidupan seperti kanak-kanak lain.

Menurut ibunya Nurul Azlin Abdul, 34, berkata, dia yang tidak menyedari kejadian yang menimpa anaknya setelah menghantar kepada pengasuh pertama kerana tidak lihat sebarang perubahan kepada anaknya.

“Mula-mula saya tidak tahu yang Aqil pernah jatuh dahulu di rumah pengasuh pertama sehinggalah saya menghantarkan kepada pengasuh kedua disebabkan pengasuh pertama memberitahu dia mendapat kerja baru dan tidak mahu lagi menjaga Aqil.

“Saya pun tanpa berfikir panjang menerima alasannya itu walaupun selepas itu dia block saya di setiap sudut sosial media dan hasil daripada naluri seorang ibu saya terlihat satu postingnya mengenai pencarian budak untuk dijaganya.

“Sehinggalah suatu saat Aqil mengalami kekejangan otot (tarik) di rumah pengasuh kedua dan saya segera menghantarnya ke Hospital Langkawi namun pihak hospital terpaksa menghantarnya terus ke Hospital Sultanah Bahiyah, Alor Setar disebabkan Aqil berada dalam keadaan kritikal.

“Dari situ doktor sahkan yang Aqil terkena hentakkan yang kuat dan terpaksa melalukan pembedahan tempurung kepala dengan segera, saya sebagai ibunya berserah kepada Allah meskipun saat saya melihat anak saya hanya Tuhan sahaja yang tahu perasaan seorang ibu”, katanya ketika ditemu bual.

Hampir setiap bulan Aqil terpaksa berulang alik dari Pulau Langkawi ke Hospital Alor Setar untuk menerima rawatan senaman untuk memudahkan ia bergerak meskipun dalam keadaan kaku.

Tambah ibunya, Aqil harus mendapat rawatan senaman untuk memastikan Aqil bergerak seperti insan lain.

“Aqil setiap bulan akan menjalankan senaman dari pihak hospital meskipun keadaannya terbujur kaku sebegini, namun seperti ibu bapa lain saya mahu memastikan Aqil bergerak dan ceria seperti dahulu.

“Terbaru Aqil menerima rawatan senaman dari Hospital Sultanah Bahiyah pada bulan September ini”, katanya.

Bertanya soal kos pembedahan dan rawatan serta ubat-ubatan yang terpaksa ditanggung oleh keluarga Aqil menelan hampir RM24,500 untuk kali pertama.

Namun kini Aqil tidak lagi dikenakan sebarang bayaran apabila sudah memilik kad Orang Kurang Upaya(OKU).

“Pada awal kos pembedahannya menelan belanja yang banyak namun saya yang kini hanya bekerja sebagai suri rumah hanya bergantung kepada gaji suami yang hanya bekerja di sebuah syarikat kereta sewa.

“Aqil pula sehari harus mengambil sebanyak 10 jenis ubat untuk membantu proses pemakanan dan dalamannya untuk bergerak aktif di mana setiap ubat yang harus diambil mempunyai harga yang berlainan.” tambahnya lagi.

Menurut Nurul Azlin lagi, Aqil mula menunjukkan pengerakkan yang positif selepas ia mengambil ubat Purtier Placenta yang di datangkan khas dari New Zealend.

“Sebelum ini Aqil hanya bergantung kepada ubat daripada pihak hospital namun tiada sebarang reaksi positif sehinggalah ada seorang kenalan Facebook yang menyarankan untuk saya memberi ubat Purtier Placenta kepada Aqil dan selepas mengamalkan ubat ini Aqil menunjukkan reaksi menerusi pergerakkan.

“Purtier Placenta ini sangat mahal dan harganya sebanyak RM1,700 sebotol disebabkan harganya yang terlalu mahal saya hanya mampu memberi Aqil ubat ini tanpa mengikut waktu pengambilan yang sepatutnya.

“Dalam masa yang sama saya juga memberi Aqil ubat daripada pihak hospital juga untuk membantuk pergerakkan nya.” katanya.

Bertanya soal bantuan yang diberi oleh pihak bertanggungjawab, ibu kepada dua orang anak ini hanya mampu berkata keluarga hanya menerima bantuan daripada pihak Jabatan Kebajikan Masyarakat (JKM) pada mulanya namun kini tiada sebarang bantuan yang diterima oleh pihaknya.

Namun sebagai seorang ibu bapa yang ingin melihat anaknya kembali sihat seperti sedia kala terpaksa berkorban dari segala segi untuk memastikan anak bongsunya itu kembali aktif seperti dahulu.

Bagaimanapun kes ini masih di bawah siasatan pihak boleh dan dikategorikan sebagai kes penderaan.

Sebarang sumbungan ikhlas anda boleh di salurankan menerusi CIMB BANK atas nama pemilik Nurul Azlin Binti Abdul di akuan 7055788448.

Sama-samalah kita memberi bantuan kepada adik Muhammad Aqil agar ia kembali sedar seperti sedia kala dan sentiasa seihat seperti kanak-kanak lain.


“Tak Perlu Nak Tutup Pun, Orang Tetap Mengata”

Penyanyi yang popular dengan lagu ‘Nak Ke Tak Nak’ iaitu Zizi Kirana sering dikecam teruk netizen berikutan imejnya yang agak seksi. Namun bagi Zizi, dia menerima segala kritikan dan lebih bahagia dengan caranya sendiri, malah keluarganya lebih mengetahui siapa dirinya yang sebenar.

“Ada yang pernah bagi cadangan untuk tutup komen di media sosial, tapi pada saya sendiri, tak perlu nak tutup pun orang tetap mengata. Saya okay sahaja apa orang nak kata.

“Sememangnya saya bahagia begini dengan apa yang saya buat, dengan keluarga saya, malah mak saya pun tahu saya macam mana. Setakat ini, mak saya tak pernah lagi cakap ‘kau janganlah pakai baju macam tu’. Sebab dia sendiri pun tahu had saya sampai mana,” katanya kepada Media Hiburan.

Dalam pada itu, Zizi turut kongsikan perasaannya ketika mula-mula dikecam netizen dan baginya setiap orang ada pandangan mereka masing-masing.

“Mula-mula kena tu, perasan macam apahal pulak nak marah tapi bila lama-lama, saya dah okay. Bagi saya semua orang ada pandangan dan penerimaan masing-masing dan dia orang pun ada kepala otak masing-masing jadi suka hatilah nak buat apa. Begitulah juga dengan saya,” katanya.

Terdahulu, Zizi mendedahkan dia sering menerima bahan-bahan berbaur lucah daripada netizen. Lebih mengejutkan ada yang berani menghantar mesej mengajaknya keluar.


Lepas Kahwin, Fattah Amin Mahu Pilih Tawaran Berkualiti

Walaupun pernah dilabel ‘pelakon kayu’, Fattah Amin antara selebriti yang menerima bayaran termahal dan antara pelakon lelaki yang sentiasa menghiasi kaca televisyen. Namun selepas berkahwin, Fattah mengakui dia lebih selektif dalam perjalanan seninya.

Menurut Fattah, dia mula memikirkan tawaran berlakon yang lebih berkualiti berbanding kuantiti serta tidak akan ambil tawaran berlakon sembarangan.

“Percaturan karier saya selepas berkahwin ini lebih memilih produk yang berkualiti. Kalau saya tak selesai satu projek, saya tak terima tawaran lain.

“Sebab kalau boleh setiap drama atau filem yang saya terima, saya nak ada masa untuk latihan dan baca skrip. Sekarang ini, saya sudah mula fikirkan kualiti berbanding kuantiti,” katanya kepada mStar Online.

Dalam pada itu, Fattah memberitahu ada permintaan untuk berganding semula dengan isterinya, Nur Fazura, namun dia akan mempertimbangkan tawaran tersebut.

“Memang ada permintaan dan tawaran tak kisah dari segi drama atau lagu. Bila kita nak buat kerjasama kembali, banyak benda kena fikir.

“Kena fikir kualiti projek itu, tak boleh main ambil sahaja. Buat masa sekarang, saya dan Fazura ada perancangan karier yang berbeza. Tapi saya tidak menidakkan kerjasama dengannya dalam masa terdekat. Kalau ada nanti saya akan kongsikan,” katanya.


“Mak Tak Nak Bala Datang Ke Keluarga Kita”

Bukan pertama kali mencetuskan kontroversi di laman sosial, aktiviti Aliff Syukri dan Sajat bagaikan tidak ada penghujungnya dan baru-baru ini, perlakuan dua sahabat ini mencapai satu tahap yang melampau bagi pengikut mereka di tanah air.

Malah jika ada yang menasihatkannya disifatkan sebagai haters terus. Maka pada suatu hari, ibu sendiri menyuarakan rasa hati. Ayat yang digunakan ibu Aliff iaitu Rozita Ibrahim sungguh lemah lembut namun penuh dengan pengharapan agar anaknya tidak salah memilih jalan.

“Mak tegur Kri tak dengar. Wardina tegur Kri siap post komennya. Kalau mak tegur Kri delete. Mak dan semua orang sayang Kri… Kri insan baik. Jangan dekati… kawan dan bantu golongan fasik murka Allah”

“Jangan dijemput mereka. Kalau kita bantu maksudnya dosa dan bala sama kita akan terima… ada hadisnya. Maaf beribu-ribu maaf atas komen ini. Mak tak nak bala datang kepada keluarga takut dosa dan bala itu datang kepada keluarga kita.

“Jauhi mereka… wahai anakku yang baik budi, bijaksanalah wahai anakku,” katanya di ruangan komen laman Instgaram. Jujurnya bagi mereka yang sudah ketiadaan ibu, nasihat sebegini pastinya mengundang sebak dan air mata. Doa ibu ketika masih ada hayatnya adalah kunci kejayaan.

Dalam banyak menempa kejaayan, jangan dilupa insan yang tidak pernah henti mendoakan kita. Sementara itu dalam perkembangan terbaru, Aliff turut menjelaskan bahawa dia telah memadamkan video berkenaan.

Selain ibu sendiri, Amy Search turut menegur tindakan Aliff tersebut malah peminat turut berharap agar usahawan kosmetik yang sememangnya terkenal dengan kekayaan ini agar dapat berubah menjadi lebih baik. Bak kata bonda Aliff – bijaksanalah wahai anakku. (rtky/s)


Kapsyen Bukan Untuk ‘Dia’, Peminat Perlu Move On

Masih lagi terpalit dengan kisah percintaan yang sudah lama terkubur, baru-baru ini Sufian Suhaimi sekali lagi menarik perhatian apabila hadir dengan caption yang mengundang tekaan kepada peminatnya. Bagaimanapun, Sufian menafikan perkara tersebut.

“Kapsyen itu saya sesuaikan dengan gambar saya sedang berjalan. Ia juga hanyalah ‘quote’ yang saya anggap ada nilai motivasi. Kami pun dah ada kehidupan masing-masing”

“Jadi, apa yang dia lakukan tak berikan kesan kepada kehidupan saya dan begitu juga sebaliknya. Kalau boleh, saya minta semua untuk ‘move on’ atau teruskan kehidupan seperti biasa. Saya sendiri pun dah boleh teruskan kehidupan,” katanya kepada Harian Metro.

Begitulah alkisahnya menjadi seorang selebriti. Lagi pula kisah percintaan menjadi bahan buah mulut peminat. Mungkin sampai masanya nanti, peminat akan faham. Contoh terbaik adalah Erra Fazira dan Awie, masing-masing sudah mempunyai kehidupan sendiri. Sudah berduyun anak-anaknya. (rtky/s)


Jejaka Di Samping Elfira Loy Merupakan Anak Datuk?

Selepas hampir enam bulan terpalit dengan kontroversi isu putus tunang, sekeping foto yang dimuat naik pelakon Elfira Loy bersama seorang jejaka di Instagram miliknya menjadi tanda tanya peminat. Daripada senyuman yang terukir, jelas terpancar kebahagiaan di wajah Elfira.

Di ruangan komen gambar tersebut dipenuhi dengan pelbagai soalan yang tertanya-tanya siapakah gerangan yang jejaka yang berjaya mencuri hati Elfira.

Beberapa hari kemudian, jejaka tersebut yang dikenali sebagai Faris Khairil Anuar itu turut memuat naik gambar mereka bersama menerusi Insta Stories.

Memetik laporan Media Hiburan, jejak itu dikatakan berasal dari keluarga berada dan merupakan seorang anak VVIP.

Bagaimanapun, masih tiada kepastian daripada kedua-dua belah pihak mengenai status hubungan mereka. Elfira juga belum memberikan sebarang kenyataan berhubung perkara tersebut.

Jika benar Elfira sudah menemui pengganti, rata-rata peminat mengharapkan agar hubungan ini berkekalan dan mendoakan kebahagiaan mereka berdua.


“Songlap Duit Tak Masuk Akal, Tak Boleh Beli Kancil Pun”

Baru-baru ini nama pelakon dan penyanyi Aliff Aziz sekali lagi menjadi bualan ramai apabila dia didakwa menipu serta enggan memulangkan wang yang dipinjam daripada seorang usahawan muda.

Tidak mahu spekulasi liar mengenai dirinya terus diperkatakan netizen, Aliff tampil menjelaskan tentang isu tersebut menerusi Instagramnya.

Aliff menyifatkan isu kononnya dia tidak menepati janji selepas meminjam wang dari seorang usahawan sebagai salah faham dan tidak masuk akal. Katanya lagi, dakwaan tersebut dilihat seperti tindakan terdesak apatah lagi wang yang dikatakan dipinjam itu adalah jumlah yang kecil.

Katanya lagi, dia meminta agar orang di luar sana tidak membuat spekulasi sendiri tanpa mengetahui cerita atau situasi dari kedua-dua belah pihak. Aliff turut memberitahu, ia tuduhan tidak masuk akal jika dia ingin songlap wang RM1,500 kerana jumlah tersebut tidak boleh membeli sebuah kereta kancil.

Terdahulu, seorang usahawan yang dikenali sebagai Rashidi Ramli mendakwa Aliff menghubunginya beberapa kali untuk meminjam wang daripadanya dan berjanji akan mempromosikan produk wangiannya dalam tempoh lapan minggu.

Namun, Aliff dikatakan tidak menunaikan janjinya malah didakwa bertindak memutarbelit kenyataan yang pernah dibuat olehnya sebelum ini.

Bagaimanapun, buat masa ini Aliff meminta untuk diberikan ruang bagi menyelesaikan perkara berkenaan dan akan menjelaskan mengenai isu tersebut apabila tiba masanya nanti.


Selebriti Terkenal Mempertarungkan Kehebatan Sendiri Untuk Hadiahkan Anda OPPO F9

Hujung minggu anda sering membosankan? Jangan risau kali ini kami ada berita baik untuk ceriakan hujung minggu anda bersama keluarga tercinta.

Pada 26 Ogos ini akan diadakan satu konsert haVOOC tajaan Oppo Malaysia bersama TV3 bermula jam 10 malam yang menampilkan barisan selebriti pujaan ramai.

Inilah peluang terbaik untuk anda luangkan masa bersama keluarga tercinta di samping membawa pulang hadiah menarik keluaran Oppo Malaysia.

Konsert haVOOC yang bakal mengamatkan suasana dengan dua kumpulan selebriti terkenal tanah air yang bakal bertanding ini akan diadakan di Sri Pentas 2, Plaza Alam Sentral, Shah Alam.

Bukan itu sahaja, konsert haVOOC ini juga bakal bersiaran secara langsung menerusi rangkaian televisyen nombor satu iaitu TV3.

Menariknya mengenai konsert haVOOC ini anda akan melihat dua kumpulan yang bakal merentap untuk membuat persembahan.

Kumpulan yang bakal berentap adalah kumpulan VOOC yang diwakili oleh Ayda Jebat, Nabila Razali, Achey, dan Aiman Tino.

Manakala kumpulan kedua, kumpulan warna (color) pula terdiri daripada Khai Bahar, Mark Adam, Ernie Zakri dan Kaka Azraf serta penampilan khas Shaharul Ridzuan dan Zahirah Macwilson.

Jika anda ingin melihat kumpulan anda menang, anda haruslah memuat naik gambar selfie di Instagram anda dengan simbol yang melambangkan kumpulan pilihan.

Gambar tersebut haruslah bersertakan dengan dua hastag #OPPOF9 dan #MYVOOCteam dan simbol V atau lebih dikenali dengan simbol peace  yang mewakili kumpulan VOOC team.

Manakala untuk kumpulan warna (color team) anda harus muat naik hastag #OPPOF9 dan #MYColorteam berserta gambar anda yang melakukan simbol mini love.

Menarik lagi, jika anda bernasib baik dan gambar yang anda muat naik bersama hastag kumpulan anda merupakan gambar pilihan juri anda bakal membawa pulang Oppo F9.

Hanya empat pemenang sahaja akan dipilih dan pastikan laman Instagram anda berada dalam mod public sehingga tarikh tutup pada 26 Ogos ini.

Bukan senang tahu, untuk dapat telefon pintar Oppo F9 yang menjadi kegilaan selebriti tanah air ini. Mana tidaknya jika telefon pintar mempunyai pengecasan yang pantas (VOOC Flash Charge ) semestinya menjadi rebutan.

Lebih-lebih lagi, Oppo F9 mempunyai pilihan warna yang sangat menarik yang dihadiri dengan  screen water drop serta dwi kamare belakang dan juga mempunyai storage yang besar iaitu 6 6GB RAM + 64GB ROM tau.

Bukan itu sahaja, setiap gambar oleh Oppo F9 pasti membuatkan anda terkejut dengan kehebatan yang dimiliki oleh telefon pintar terbaru keluaran Oppo ini dengan setiap pencahayaan yang dipantulkan menerusi gambar selfie anda.

Jadi apa tunggu lagi, jangan lupa untuk muat naik gambar anda beserta simbol kumpulan pilihan anda dan tonton live konsert haVOOC di sini.

Selain itu, anda juga boleh membuat  tempahan (pre-order)Oppo F9 terlebih dahulu di laman rasmi Oppo bermula hari ini sehingga 29 Ogos nanti

Lebih menarik, anda juga berpeluang mendapat hadiah bernilai RM299 ketika membuat tempahan. Tambah menarik lagi. apabila anda membuat pre-order anda akan dapat bergambar bersama Khai Bahar.

Hanya 15 orang terawal sahaja berpeluang bergambar bersama Khai Bahar dan Syafiq Kyle di roadshow Oppo F9 yang akan diadakan di Sunway Pyramid pada jam 7 malam.

Jika anda membuat tempahan terlebih dahulu anda layak untuk memenangi cabutan bertuah yang akan membawa pulang wang tunai RM999 sebanyak 117 unit wang tunai disediakan.

Pemenangan akan diumum setiap jam pada 30 dan 31 Ogos ini. Manakala senarai nama pemenang yang di umum pada 1 September akan bermula jam 12 tengah hari. Maklumat akan diberi melalui email anda.

Jadi anda jangan lepaskan peluang hebat ini di samping menikmati roadshow Oppo F9 nanti. Maklumat lanjut layari laman Oppo.


Netizen Dakwa Elfira Loy Cari Kekasih Boleh Bayar Hutang?

Baru-baru ini sekeping foto notis muflis yang tertera nama Elfira Loy menimbulkan pelbagai persoalan dari netizen adakah benar pelakon itu dididakwa sudah bankrap.

Bagaimanapun, menerusi Instagram Elfira menafikan dakwaan tersebut dan memberitahu ada pihak cuba menjatuhkan dirinya dengan pelbagai cara termasuklah sanggup menyebarkan fitnah.

Namun semalam Elfira memuat naik foto bersama seorang jejaka dan rata-rata netizen mendakwa itu mungkin kekasih barunya. Kemudian timbul satu cerita apabila seorang netizen menyindir Elfira dengan mendakwa pelakon itu mencari kekasih yang boleh membayar hutangnya.

Menerusi Twitter, netizen itu mendakwa Elfira liat untuk membayar hutang namun tidak mahu mengakuinya sehingga menuduh ada pihak yang dengki padanya. Dakwa netizen itu lagi, Elfira dikatakan sudah beberapa kali dipanggil mahkamah untuk membayar hutang tersebut sehingga keluar notis muflis.

Tambah netizen itu lagi, apabila keluar notis muflis, barulah Elfira bertindak membayar hutang tersebut. Netizen itu mendakwa Elfira berhutang dengan individu namun tidak membayar sehingga pihak tersebut membawa kes itu ke mahkamah.

Tidak mahu berdiam diri dengan tuduhan liar dan penghinaan yang dilemparkan pada dirinya, Elfira tampil membalas tweet berkenaan dengan ayat cukup ringkas tetapi sangat ‘mendalam’ kepada netizen tersebut.

Adakah benar dakwaan tersebut? Lebih baik kita dengar penjelasan dari Elfira Loy terlebih dahulu sebelum membuat spekulasi sendiri.


10 Selebriti Popular Bergelar Haji & Hajah Di Usia Muda

Menunaikan haji merupakan rukun Islam kelima. Sudah menjadi impian setiap umat Islam untuk menjejakkan kaki ke Tanah Suci dan menjadi tetamu Allah. Selalunya kita lihat kebanyakan yang mendapat peluang itu apabila usia menginjak tua.

Ramai yang tidak berpeluang kerana belum cukup wang atau perlu menunggu giliran dipanggil Tabung Haji. Namun, kegembiraan pastinya dirasai jika berpeluang melakukannya pada usia muda. Kami senaraikan selebriti popular yang menunaikan ibadah haji pada usia muda.

Penyanyi nombor satu negara ini pertama kali mengerjakan haji pada 2007 ketika berusia 28 tahun ditemani suami, Datuk Seri Khalid Mohd Jiwa atau Datuk K.

Selepas berhijab, pelakon cantik ini semakin mendekatkan diri dengan Allah. Tahun 2016, Neelofa bersama ibunya ditemani selebriti, Vie Shantie Khan menunaikan haji pada usia 27 tahun.

Lama menyimpan niat mengerjakan haji, Nabil tidak menyangka peluangnya dapat pergi lebih awal apabila menunaikan rukun Islam kelima itu pada tahun 2015 ketika usia 32 tahun.

Mengerjakan haji seorang diri pada tahun 2002 ketika berusia 29 tahun, Deja atau Sharifah Hadijah Wan Mos tidak menyangka menerima panggilan lebih awal daripada Tabung Haji.

Menunaikan haji pada 2016 ketika usia 32 tahun, Hafiz mengakui belajar menjadi seorang yang lebih kuat dan sabar. Ketika di sana, penyanyi dikenali dengan lagu ketuhanan itu bertemu penyanyi Indonesia, Opick dan pelakon Adi Putra.

Mizz Nina atau Shazrina Azman, kini lebih banyak mendekatkan diri dengan aktiviti keagamaan. Pada 2013, Mizz Nina dan suami, Noh Hujan berpeluang menunaikan haji bersama-sama ketika usia 33 tahun.

Menunaikan haji pada 2002 ketika berusia 23 tahun, Rossa atau Sri Rossa Roslaina Handayani pernah menunaikan umrah dan melakukan percubaan berhijab hampir dua bulan sekembalinya daripada menunaikan haji.

Selepas mengerjakan umrah, KrisDayanti bersyukur apabila dapat menunaikan haji setahun selepas itu. Dia menunaikan haji bersama bekas suami yang juga komposer terkenal, Anang Hermansyah pada 2004 ketika berusia 29 tahun.

Penyanyi dan pelakon ini sangat teruja berpeluang mengerjakan rukun Islam kelima bersama suami, Ory Vitrio pada usia 28 tahun. Lebih mengagumkan, Oki menunaikan ibadah haji ketika sarat hamil.

Penyanyi Lubnan kelahiran Sweden dan dikenali di Malaysia dengan lagu Thank You Allah ini menunaikan haji pada 2012 ketika usia 31 tahun.


“Gimik Murahan Daiyan Trisha Setaraf Haqiem Rusli”

Boleh dikatakan ramai penyanyi sekarang memilih untuk melakukan gimik setiap kali ingin melancarkan single terbaru mereka. Bermula dengan gimik cinta dilakukan oleh Nabila Razali kemudian isu depresi Haqiem Rusli.

Baru-baru ini, nama penyanyi dan pelakon Daiyan Trisha menjadi bualan ramai di media sosial apabila dia dikatakan bakal bernikah pada 19 Ogos lalu. Malah ketika dihubungi oleh penyampai Radio Era, Daiyan mengesahkan akan bernikah pada tarikh itu namun enggan mengulas tentang calon suaminya.

Bagaimanapun, pada hari ‘penikahan’ tersebut, Daiyan kemudian memuat naik status di Instagram dia tidak bertunang atau bernikah pada tarikh tersebut, tetapi gambarnya memakai busan perkahwinan itu ialah gambar muka hadapan single terbarunya.

Gimik tersebut ternyata mendapat kecaman dari netizen dan Pencetus Ummah, Nabil yang menyifatkan tindakan Daiyan itu gimik murahan setaraf Haqiem Rusli dan Nabila Razali.

Seperti biasa, rata-rata netizen mengambil kesempatan untuk mengecam penyanyi tersebut. Ada yang tidak boleh menerima gimik yang dilakukan oleh Daiyan kerana ianya melibatkan kehidupan peribadi dan sudah tentu netizen akan mudah percaya.

Tidak kurang juga ada yang melemparkan komen pedas mengenai suara Daiyan yang dikatakan tidak sedap mana namun mahu melakukan gimik seperti itu. Ada juga yang mengatakan Daiyan boleh menjadi kawan baik kepada Haqiem Rusli.

Bagaimanapun ada segelintir netizen menyelar tindakan PU Nabil yang memuat naik status berkenaan hanya untuk meraih perhatian kerana banyak lagi isu penting lain yang boleh dibangkitkan selain isu gimik tersebut.

Kalau ikutkan banyak lagi cara untuk promosikan lagu baru, namun mungkin kini sudah menjadi trend untuk buat gimik demi melariskan sesebuah lagu. Tapi kalau selalu sangat buat, susah netizen nak percaya lepas ni.


Neelofa Dedah Sudah Lama Disekat Fazura Di Instagram?

Terdahulu, pelakon dan pengacara popular Neelofa menafikan dakwaan bahawa dia sengaja memakai busana yang diidamkan oleh pelakon Nur Fazura. Menurutnya, dia tidak tahu menahu bahawa baju yang dipakai olehnya ketika mengacarakan program MeleTOP itu pernah digayakan oleh Fazura.

Semalam menerusi rancangan hiburan popular, Melodi, Neelofa memberitahu dia sudah lama disekat oleh Fazura di Instagram dan disebabkan itu juga dia tidak tahu ataupun perasan jika mereka memakai busana yang sama daripada koleksi Innai Red.

Komen @neelofa mengenai isu baju yang digayakan ketika di pentas KL fashion Week tempoh hari dan Isu baju beliau yang sama dengan seorang pelakon lain. Komen penuh Neelofa dalam Melodi, 12.00 Tengah Hari di TV3! #MelodiTV3

A post shared by  MELODI TV3 Official (@meloditv3) on Aug 18, 2018 at 5:44pm PDT

“Saya tidak dapat melihat Instagram individu itu sebab saya sudah kena block sejak beberapa tahun lalu.  Kalau pun tidak disekat, macam mana saya nak ‘keep up’ dengan setiap post, perkataan dan kemahuan yang dipaparkan di Instagram?” katanya seperti dipetik daripada Melodi.

Minggu lalu, kecoh di media sosial apabila peminat kedua-dua pelakon wanita ini seolah-olah cuba melaga-lagakan mereka menerusi pemilihan pakaian tersebut. Sebelum itu, Fazura pernah memuat naik di Insta Stories mengenai hasratnya untuk memiliki busana tersebut ketika diperagakan di KLFW 2018 baru-baru ini.


Aliff Aziz Didakwa Menipu, Songlap Duit Usahawan Muda?

Selepas kontroversi yang melanda tahun lalu, nama pelakon dan penyanyi Aliff Aziz sekali lagi menjadi bualan ramai apabila dia didakwa menipu serta enggan memulangkan wang yang dipinjam daripada seorang usahawan muda.

Menerusi kenyataan di Facebook dari usahawan tersebut yang dikenali sebagai Rashidi Ramli, dia mendakwa Aliff menghubunginya beberapa kali untuk meminjam wang daripadanya dan berjanji akan mempromosikan produk wangiannya dalam tempoh lapan minggu.

Menurut Rashidi, selepas didesak banyak kali, dia meminjamkan ribuan ringgit berikutan tawaran dan janji manis yang dibuat oleh Aliff untuk menaikkan perniagaannya.

Namun, Aliff dikatakan tidak menunaikan janjinya malah bertindak memutarbelit kenyataan yang pernah dibuat olehnya sebelum ini. Dakwaan tersebut bukan hanya sekadar cakap kosong, turut disertakan perbualannya bersama pelakon itu di WhatsApp.

Menurutnya lagi,  beberapa orang rakannya termasuk pihak pengurus acara turut menjadi mangsa penipuan Aliff. Katanya, Aliff pernah dijemput sebagai artis jemputan, namun dia membatalkannya di saat akhir sehingga menyebabkan pihak pengurusan acara itu megalami kerugian.

Adakah benar dakwaan tersebut? Diharap Aliff Aziz akan tampil memberikan penjelasan lebih lanjut mengenai isu ini.


“Harap Je Jutawan Tapi Pemikiran Tak Jutawan, Sedih”

Umum mengetahui jutawan kosmetik, Datuk Seri Aliff Syukri bakal melancarkan single terbarunya yang berjudul ‘Bobo Di Mana’ bersama Nur Sajat dan turut menampilkan selebriti Indonesia, Lucinta Luna.

Meskipun belum lagi dilancarkan secara rasmi, namun lagu tersebut mendapat pelbagai reaksi daripada netizen apabilla Aliff Syukri memuat naik video menyanyikan teaser lagu berkenaan bersama Sajat dan Lucinta menerusi Instagram miliknya.

yes or no tarian ni?? siapa tak zabar nak tngok muzik vedio kami??? tag kawan korang yg pastinya lagu ini bakal mengegarkan asia.. . . ini baru prektise tarian baru… nantikan muzik vedio #bobodimana yg menelan cost paling mewah sebanyak 2meliar rupiah tak lama lagi… dan jom join #bobodimanadancechallenge dan tag kan kami @nursajat02 @aliffsyukriterlajaklaris dan @lucintaluna sbb 3pemanang akan dimaklumkan nanti ..kalau nak tmgok full vedio boleh tngom di chanel youtube kami tvterajaklaris ciptaan @gebby.vesta_

A post shared by  Ohabangkosmetik (@aliffsyukriterlajaklaris) on Aug 18, 2018 at 1:19am PDT

Ada yang sukakan lagu tersebut, namun apa yang menjadi perhatian ialah ada dikalangan netizen yang kurang gemar dengan tarian cukup ‘mengundang ‘ yang dipaparkan dalam video tersebut. Ada juga yang meluahkan rasa kecewa dengan Aliff Syukri kerana video berkenaan dilihat lucah dan terutama sekali aksi daripada Sajat dan Lucinta yang berpakaian seksi.

Menerusi video tersebut, Aliff turut memberitahu muzik video lagu berkenaan menelan kos paling mewah iaitu sebanyak 2 miliar rupiah.

Walaupun mendapat kecaman teruk daripada netizen, namun setakat ini video tersebut sudah pun ditonton sehingga 800,000 kali.


“Baju Itu Bukan Dibuat Sehelai Untuk Hanya Seorang”

Baru-baru ini kecoh di media sosial isu Neelofa memakai busana yang sama dengan Fazura dan rata-rata netizen berpendapat ianya bukanlah satu kebetulan tetapi Neelofa seolah sengaja berbuat demikian untuk mendapatkan perhatian.

Bagaimanapun, Neelofa memberitahu dia tidak tahu menahu baju yang dipakai olehnya ketika mengacarakan program MeleTOP itu pernah digayakan oleh Fazura.

Menurutnya lagi, busana tersebut bukanlah dibuat hanya untuk seorang sahaja dan walaupun ramai memakai baju yang sama, gaya pemakaian mereka berbeza.

“Baju itu bukan dibuat sehelai untuk hanya seorang atau ‘custom-made’, tetapi koleksi ‘ready-to-wear’ (sedia untuk dipakai). Saya tidak tahu apa-apa mengenai kemahuan orang lain dan saya tiada masa untuk memeriksa baju itu dibuat untuk siapa.

“Walaupun ada 10 orang yang memakai baju yang sama, tetapi gaya pemakaian kita berbeza. Sebab itu saya bersedia pakai mana-mana baju rekaan pereka tempatan,” katanya kepada BH Online.

Walaupun perbalahan antara peminat Neelofa dan Fazura di laman sosial boleh menyebabkan sesuatu isu itu menjadi lebih besar, bagaimanapun perkara itu tidak sedikit pun memberi kesan kepada Neelofa.

“Pergaduhan antara peminat tidak begitu mengganggu saya, malah tidak memberikan kesan langsung kepada saya. Fokus saya hanya kepada kerjaya dan komitmen sebagai duta produk,” katanya.